SN 10019/24

|  |
| --- |
| **Notă de informare privind ridicarea sancțiunilor UE în cadrul**  **Planului comun de acțiune cuprinzător (JCPOA)** |

**Bruxelles, 16 ianuarie 2016**

**Ultima actualizare: 13 decembrie 2023**

**1. Introducere**

1.1. Context și sinteză

Uniunea Europeană (UE) și-a reafirmat în mod constant angajamentul său ferm față de Planul comun de acțiune cuprinzător (JCPOA) și susținerea continuă a acestuia. JCPOA este un element esențial al arhitecturii mondiale de neproliferare nucleară și un succes al diplomației multilaterale, fiind aprobat în unanimitate de Consiliul de Securitate al ONU prin Rezoluția 2231 a acestuia.

Prezenta notă de informare[[1]](#footnote-1) este publicată în conformitate cu angajamentul voluntar cuprins la punctul 27 din JCPOA între E3/UE+3 [Franța, Germania, Regatul Unit, Înaltul Reprezentant al Uniunii Europene pentru afaceri externe și politica de securitate, China, Federația Rusă și Statele Unite (SUA)[[2]](#footnote-2)] și Republica Islamică Iran referitor la elaborarea unor orientări relevante cu privire la detaliile sancțiunilor sau măsurilor restrictive care urmează să fie ridicate în temeiul JCPOA[[3]](#footnote-3).

Obiectivul prezentei note de informare este de a oferi tuturor părților interesate informații practice referitoare la angajamentele cuprinse în JCPOA în ceea ce privește ridicarea sancțiunilor, măsurile adoptate la nivelul UE pentru îndeplinirea respectivelor angajamente și diferitele etape practice ale acestui proces.

Prezenta notă de informare este structurată după cum urmează:

* secțiunea 1 prezintă structura JCPOA;
* secțiunea 2 prezintă calendarul punerii în aplicare a angajamentelor în materie de sancțiuni asumate în temeiul JCPOA (planul de punere în aplicare);
* secțiunea 3 cuprinde o descriere detaliată a sancțiunilor ridicate în temeiul JCPOA în ziua punerii în aplicare;
* secțiunea 4 cuprinde o prezentare generală a cadrului legislativ relevant al UE;
* secțiunea 5 detaliază sancțiunile sau măsurile restrictive ale UE care rămân în vigoare după ziua punerii în aplicare; de asemenea, această secțiune include o scurtă descriere a canalului de achiziție;
* secțiunea 6 prezintă sancțiunile nelegate de domeniul nuclear ale UE care rămân în vigoare deoarece nu intră sub incidența JCPOA;
* Secțiunea 7 oferă informații privind măsurile luate de UE după anunțul SUA din 8 mai 2018 referitor la retragerea din JCPOA și reinstituirea sancțiunilor care fuseseră ridicate anterior, precum și un rezumat al măsurilor UE.
* secțiunea 8 abordează aspecte practice referitoare la JCPOA printr-o serie de întrebări și răspunsuri; această secțiune a fost realizată cu contribuții din partea statelor membre ale UE, a mediului de afaceri și a altor părți interesate;
* secțiunea 9 enumeră principalele documente de referință și oferă linkuri relevante.

1.2. Prezentarea JCPOA

La 14 iulie 2015, grupul E3/UE+3 (China, Franța, Germania, Federația Rusă, Regatul Unit și SUA[[4]](#footnote-4), împreună cu Înaltul Reprezentant al Uniunii Europene pentru afaceri externe și politica de securitate) și Republica Islamică Iran au ajuns la un acord privind JCPOA. Punerea în aplicare integrală a acestui JCPOA va asigura caracterul exclusiv pașnic al programului nuclear al Iranului.

JCPOA va determina ridicarea globală a tuturor sancțiunilor impuse de Consiliul de Securitate al ONU, precum și a unor sancțiuni multilaterale[[5]](#footnote-5) și naționale legate de programul nuclear al Iranului. JCPOA reflectă o abordare graduală și include angajamentele reciproce, astfel cum sunt prevăzute în acord, fiind susținut de Consiliul de Securitate al ONU[[6]](#footnote-6).

Rezoluția 2231(2015) a Consiliului de Securitate al ONU aprobă JCPOA și solicită punerea sa în aplicare deplină conform calendarului stabilit în JCPOA. Aceasta face apel la toate statele membre, organizațiile regionale și organizațiile internaționale să ia măsurile adecvate pentru a sprijini punerea în aplicare a JCPOA, inclusiv să ia măsuri adaptate planului de punere în aplicare prevăzut în JCPOA și în rezoluție și să se abțină de la orice acțiune care împiedică punerea în aplicare a angajamentelor în temeiul JCPOA.

Rezoluția 2231 (2015) a Consiliului de Securitate al ONU a luat act, de asemenea, de încetarea dispozițiilor rezoluțiilor anterioare și a altor măsuri prevăzute în această rezoluție și a invitat statele membre să țină seama în mod corespunzător de aceste modificări. În plus, rezoluția a subliniat faptul că JCPOA încurajează și facilitează dezvoltarea unor schimburi și a unor relații de cooperare economice și comerciale normale cu Iranul.

1.3. Structura JCPOA

JCPOA este alcătuit dintr-o secțiune generală care cuprinde principalele elemente ale acordului: preambulul și dispozițiile generale, aspectele nucleare, sancțiunile, planul de punere în aplicare și Mecanismul de soluționare a litigiilor, la care se adaugă cinci anexe[[7]](#footnote-7). Pentru prezenta notă de informare, anexa II (Sancțiuni) și anexa V (Planul de punere în aplicare) sunt esențiale: anexa II precizează sancțiunile care au fost și vor fi ridicate, iar anexa V prezintă calendarul punerii în aplicare a JCPOA, inclusiv cel ar ridicării sancțiunilor.

Anexa IV prezintă rolul Comisiei mixte instituite pentru a monitoriza punerea în aplicare a JCPOA și pentru a îndeplini funcțiile prevăzute în JCPOA. Comisia mixtă abordează, de asemenea, chestiuni care decurg din punerea în aplicare a JCPOA. Pe baza anexei IV, au fost instituite un Grup de lucru pentru achiziții și un Grup de lucru privind punerea în aplicare a ridicării sancțiunilor. Înaltul Reprezentant îndeplinește rolul de coordonator al Comisiei mixte și al ambelor grupuri de lucru.

Agenția Internațională pentru Energie Atomică (AIEA) are un rol esențial și independent și este însărcinată prin Rezoluția 2231 (2015) a Consiliului de Securitate al ONU să monitorizeze și să verifice punerea în aplicare a măsurilor voluntare legate de domeniul nuclear, astfel cum sunt detaliate în JCPOA. AIEA oferă actualizări periodice Consiliului guvernatorilor și Consiliului de Securitate al ONU.

1.4. Retragerea SUA din JCPOA

SUA și-au anunțat retragerea din JCPOA la 8 mai 2018 și, ulterior, au reinstituit în două tranșe, la 7 august și, respectiv, la 5 noiembrie 2018, sancțiunile pe care le ridicaseră anterior.

UE regretă profund această decizie, rămânând total angajată față de punerea în aplicare deplină și efectivă a JCPOA, atât timp cât și Iranul își respectă în totalitate angajamentele legate de domeniul nuclear. Ridicarea sancțiunilor legate de domeniul nuclear, care să permită normalizarea relațiilor comerciale și economice cu Iranul, constituie o parte esențială a JCPOA.

UE nu recunoaște aplicarea extrateritorială a sancțiunilor unilaterale ale SUA și a luat o serie de măsuri pentru a se asigura că relațiile comerciale legitime dintre UE și Iran pot continua. Aceste măsuri sunt descrise în detaliu în secțiunea 7.

1.5. Decizia UE din 16 octombrie 2023 privind ziua tranziției JCPOA

La 16 octombrie 2023, UE a luat măsurile necesare[[8]](#footnote-8) pentru a menține, și după ziua tranziției JCPOA (18 octombrie 2023), măsurile restrictive a căror ridicare fusese prevăzută în temeiul punctului 20 din anexa V la JCPOA și care sunt descrise în secțiunea 5 a prezentei note.

UE a procedat astfel în deplină conformitate cu Rezoluția 2231 a Consiliului de Securitate al ONU și cu JCPOA. Menținerea măsurilor restrictive a fost precedată de scrisoarea din 14 septembrie 2023 a Franței, Germaniei și Regatului Unit potrivit căreia problema nerespectării de către Iran a angajamentelor sale în cadrul JCPOA începând din 2019 nu a fost soluționată prin intermediul mecanismului JCPOA de soluționare a litigiilor, care a fost declanșat în ianuarie 2020[[9]](#footnote-9) (punctul 36 din JCPOA și secțiunea 2.6 a prezentei note).

Această decizie nu implică impunerea de noi sancțiuni și/sau reimpunerea sancțiunilor ridicate anterior, astfel cum sunt descrise în secțiunea 3 a prezentei note.

Decizia UE este reversibilă în cazul în care Iranul revine la punerea în aplicare deplină a angajamentelor sale în cadrul JCPOA.

**2. Calendar**

Anexa V la JCPOA conține planul de punere în aplicare care descrie succesiunea și etapele care urmează să fie parcurse în temeiul dispozițiilor JCPOA. În cadrul acestui proces se disting cinci evenimente principale: ziua finalizării, ziua adoptării, ziua punerii în aplicare, ziua tranziției și ziua încetării aplicării rezoluției Consiliului de Securitate al ONU.

2.1. Ziua finalizării

Evenimentul a avut loc la 14 iulie 2015, data la care negocierile privind JCPOA au fost finalizate cu succes și au fost aprobate de E3/UE+3 și Iran. În urma acestui eveniment, la 20 iulie 2015, Consiliul de Securitate al ONU a adoptat Rezoluția 2231(2015). În aceeași zi, Consiliul UE a adoptat concluzii[[10]](#footnote-10) prin care și-a exprimat sprijinul deplin pentru Rezoluția 2231(2015) a Consiliului de Securitate al ONU.

2.2. Ziua adoptării

JCPOA a intrat în vigoare în ziua adoptării, la 18 octombrie 2015. Iranul a început să pună în aplicare angajamentele sale în domeniul nuclear. UE a demarat pregătirile necesare în vederea ridicării sancțiunilor legate de domeniul nuclear, astfel cum este prevăzut în JCPOA.

UE a adoptat actele juridice necesare pentru ridicarea tuturor sancțiunilor economice și financiare ale UE în legătură cu programul nuclear iranian[[11]](#footnote-11), astfel cum este prevăzut în JCPOA[[12]](#footnote-12). Pachetul legislativ al UE adoptat la 18 octombrie 2015 a intrat în vigoare abia în ziua punerii în aplicare (16 ianuarie 2016)[[13]](#footnote-13).

2.3. Ziua punerii în aplicare

Ziua punerii în aplicare a fost 16 ianuarie 2016, data la care AIEA a verificat punerea în aplicare de către Iran a măsurilor din domeniul nuclear[[14]](#footnote-14) și, simultan, E3/UE+3 a luat măsurile[[15]](#footnote-15) care au făcut obiectul angajamentelor în temeiul JCPOA.

În ziua punerii în aplicare, directorul general al AIEA a prezentat Consiliului guvernatorilor AIEA și Consiliului de Securitate al ONU un raport care a confirmat faptul că Iranul a luat măsurile prevăzute la punctele 15.1-15.11 din anexa V la JCPOA și, astfel, sancțiunile economice și financiare ale UE în legătură cu programul nuclear iranian[[16]](#footnote-16) au fost ridicate. În aceeași zi, UE a publicat în *Jurnalul Oficial al UE* un act juridic și o informare conexă cu scopul exclusiv de a confirma faptul că legislația adoptată în ziua adoptării ar trebui să se aplice[[17]](#footnote-17). Detaliile sancțiunilor ridicate sunt descrise în secțiunea 4 a prezentei note de informare.

În ziua punerii în aplicare, suspendarea limitată a sancțiunilor împotriva Iranului în temeiul acordului interimar din 2013 (Planul comun de acțiune - JPOA)[[18]](#footnote-18) a fost înlocuită cu ridicarea tuturor sancțiunilor economice și financiare aplicate în legătură cu programul nuclear iranian în conformitate cu JCPOA.

2.4. Ziua tranziției

Ziua tranziției a survenit la 8 ani de la ziua adoptării (18 octombrie 2023). În ziua tranziției, UE intenționa să ridice sancțiunile legate de proliferare[[19]](#footnote-19), inclusiv sancțiunile privind tehnologiile rachetelor și armele, precum și desemnările conexe. În ziua tranziției, toate dispozițiile Deciziei 2010/413/PESC a Consiliului suspendate în ziua punerii în aplicare ar fi încetat să se aplice. Iranul urma să solicite ratificarea protocolului adițional în această etapă. Cu toate acestea, astfel cum se indică în secțiunea 1.5 a prezentei note și având în vedere nerespectarea constantă de către Iran a angajamentelor sale în cadrul JCPOA, UE a luat decizia de a menține toate aceste restricții și după ziua tranziției, în conformitate cu mecanismele prevăzute în Rezoluția 2231(2015) a Consiliului de Securitate al ONU și cu JCPOA.

2.5. Ziua încetării aplicării Rezoluției Consiliului de Securitate al ONU

Ziua încetării aplicării Rezoluției Consiliului de Securitate al ONU va surveni la 10 ani de la ziua adoptării. În ziua încetării aplicării, toate dispozițiile Rezoluției 2231(2015) a Consiliului de Securitate al ONU vor înceta să se aplice, iar Consiliul de Securitate al ONU va încheia procesul de analiză a chestiunii nucleare iraniene; UE va ridica toate restricțiile rămase legate de domeniul nuclear și actele juridice vor înceta să se aplice[[20]](#footnote-20).

2.6. Mecanismul de soluționare a litigiilor

JCPOA prevede un proces de consultare în cazul în care unul dintre participanții la JCPOA consideră că nu au fost îndeplinite angajamentele convenite. Participanții la JCPOA vor încerca să soluționeze chestiunea în conformitate cu procedurile stabilite în JCPOA[[21]](#footnote-21).

Dacă la finele procesului chestiunea nu este încă rezolvată într-un mod satisfăcător pentru participantul reclamant, iar acesta consideră că respectiva chestiune reprezintă o încălcare gravă a obligațiilor în temeiul JCPOA, participantul poate înceta să își îndeplinească angajamentele, integral sau parțial, și/sau poate notifica acest lucru Consiliului de Securitate al ONU.

În urma acestei notificări, în conformitate cu procedurile sale, Consiliul de Securitate al ONU va supune votului o rezoluție privind menținerea ridicării sancțiunilor. Dacă respectiva rezoluție nu este adoptată în termen de 30 de zile de la notificare, dispozițiile rezoluțiilor relevante ale Consiliului de Securitate al ONU[[22]](#footnote-22) se vor aplica din nou („mecanismul de reinstituire a sancțiunilor”), cu excepția cazului în care Consiliul de Securitate al ONU decide să procedeze altfel.

În cazul reintroducerii măsurilor, punctul 37 din JCPOA și punctul 14 din Rezoluția 2231(2015) a Consiliului de Securitate al ONU prevăd că aplicarea dispozițiilor Consiliului de securitate al ONU nu are efect retroactiv asupra contractelor semnate între oricare parte și Iran sau persoane fizice sau juridice iraniene anterior datei aplicării, cu condiția ca activitățile prevăzute în temeiul respectivelor contracte și executarea respectivelor contracte să fie conforme cu JCPOA, cu rezoluția actuală și cu rezoluțiile anterioare ale Consiliului de Securitate al ONU.

În ceea ce privește dispozițiile JCPOA,[[23]](#footnote-23) trebuie remarcat faptul că toate părțile la JCPOA sunt hotărâte să evite orice comportament care ar putea fi clasificat drept neîndeplinire a obligațiilor și să evite reimpunerea sancțiunilor prin aplicarea mecanismului de soluționare a litigiilor.

* Reintroducerea sancțiunilor UE („mecanismul de reinstituire a sancțiunilor UE”)

În cazul unei încălcări grave de către Iran a angajamentelor sale în cadrul JCPOA și după epuizarea tuturor soluțiilor disponibile în cadrul mecanismului de soluționare a litigiilor, UE va avea dreptul de a reintroduce sancțiunile UE care au fost ridicate („mecanismul de reinstituire a sancțiunilor UE”). „Mecanismul de reinstituire a sancțiunilor UE” se va concretiza printr-o decizie a Consiliului UE, pe baza unei recomandări a Înaltului Reprezentant al Uniunii Europene pentru afaceri externe și politica de securitate, a Franței și a Germaniei. O astfel de decizie va reintroduce toate sancțiunile UE în legătură cu programul nuclear iranian care au fost suspendate și/sau care au încetat să se aplice, în conformitate cu declarația Consiliului din 18 octombrie 2015[[24]](#footnote-24) și în conformitate cu procedurile standard ale UE privind adoptarea de măsuri restrictive.

Sancțiunile nu se vor aplica cu efect retroactiv. În cazul reintroducerii de sancțiuni ale UE, executarea contractelor încheiate în conformitate cu JCPOA în perioada suspendării sancțiunilor va fi permisă în conformitate cu dispozițiile anterioare aplicabile în perioada impunerii inițiale a sancțiunilor, astfel încât întreprinderile să aibă posibilitatea să pună capăt activităților[[25]](#footnote-25). Detaliile privind perioada permisă de executare a contractelor anterioare vor fi indicate în actele juridice care vor prevedea reintroducerea sancțiunilor UE.

De exemplu, reintroducerea sancțiunilor în legătură cu activitățile de investiții nu ar determina sancționarea retroactivă a investițiilor efectuate înainte de data aplicării mecanismului de reinstituire a sancțiunilor, iar executarea contractelor de investiții încheiate înainte de reintroducerea sancțiunilor va fi permisă în conformitate cu dispozițiile anterioare aplicabile în perioada impunerii inițiale a sancțiunilor.

Contractele permise în perioada în care regimul sancțiunilor era încă în vigoare nu vor fi vizate de reintroducerea sancțiunilor.

**3. Descrierea sancțiunilor ridicate de UE în ziua punerii în aplicare**

În ziua punerii în aplicare (16 ianuarie 2016), UE a ridicat toate sancțiunile sale economice și financiare[[26]](#footnote-26) în legătură cu programul nuclear iranian. Ca urmare a ridicării acestor sancțiuni, următoarele activități, inclusiv serviciile asociate, sunt permise începând cu ziua punerii în aplicare[[27]](#footnote-27).

* Măsuri financiare, bancare și de asigurare

Începând cu ziua punerii în aplicare, este permisă efectuarea de transferuri financiare către și din Iran. Obligația de a recurge la regimurile de notificare și de autorizare încetează. Prin urmare, transferurile de fonduri între persoane, entități sau organisme din UE, inclusiv instituții financiare și de credit din UE, și persoane, entități sau organisme iraniene neînscrise pe listă, inclusiv instituții financiare și de credit iraniene[[28]](#footnote-28), sunt permise începând cu ziua punerii în aplicare, iar cerințele privind autorizarea sau notificarea transferurilor de fonduri nu se mai aplică.

Se permit activitățile bancare, precum instituirea unor noi relații de corespondență bancară și deschiderea de sucursale, filiale sau reprezentanțe ale băncilor iraniene neînscrise pe liste în statele membre. De asemenea, se permite instituțiilor financiare și de credit iraniene neînscrise pe liste să achiziționeze sau să extindă participații sau să achiziționeze orice altă participație în capitalurile proprii ale unor instituții financiare și de credit din UE. Se permite instituțiilor financiare și de credit din UE să deschidă reprezentanțe sau să înființeze sucursale sau filiale în Iran, să înființeze întreprinderi comune și să deschidă conturi bancare la instituții financiare sau de credit iraniene.

Se permite furnizarea de servicii specializate de mesagerie financiară, inclusiv SWIFT, în cazul persoanelor fizice sau juridice, entităților sau organismelor iraniene, inclusiv instituțiile financiare iraniene și Banca Centrală a Iranului care nu mai fac obiectul unor măsuri restrictive începând cu ziua punerii în aplicare[[29]](#footnote-29).

Se permite furnizarea de sprijin financiar pentru comerțul cu Iranul, precum credite la export, garanții sau asigurări, începând cu ziua punerii în aplicare. Aceeași dispoziție este valabilă și în cazul angajamentelor de acordare de subvenții, asistență financiară și credite concesionale guvernului Iranului. Alte activități permise în acest context sunt furnizarea de servicii de asigurare și reasigurare Iranului și tranzacțiile cu obligațiuni publice sau garantate de stat cu Iranul.

* Sectoarele petrolului, gazelor și petrochimiei

Începând cu ziua punerii în aplicare, persoanelor din UE li se permite să importe, să achiziționeze, să schimbe și să transporte țiței și produse petroliere, gaze, produse petrochimice din Iran, precum și să furnizeze servicii asociate. Persoanele din UE au posibilitatea să exporte echipamente sau tehnologii și să acorde asistență tehnică, inclusiv formare, utilizate în sectoarele petrolului, gazelor și petrochimiei din Iran, care cuprind extracția, producția și rafinarea petrolului și gazelor naturale, inclusiv lichefierea gazelor naturale, către orice persoană iraniană, de pe teritoriul sau din afara Iranului sau în scopul utilizării în Iran. Începând cu ziua punerii în aplicare, se permit investițiile în sectoarele petrolului, gazelor și petrochimiei din Iran, prin acordarea oricărui împrumut financiar sau credit pentru achiziția sau extinderea unei participații și crearea unei întreprinderi comune cu orice persoană iraniană care desfășoară activități în sectoarele petrolului, gazelor și petrochimiei de pe teritoriul sau din afara Iranului și în serviciile asociate.

* Sectoarele navigației, construcțiilor navale și transporturilor

În ziua punerii în aplicare, au fost ridicate sancțiunile legate de sectoarele navigației și construcțiilor navale și anumite sancțiuni legate de sectorul transporturilor, inclusiv furnizarea de servicii asociate acestor sectoare.

Prin urmare, se permit următoarele activități: vânzarea, furnizarea, transferul sau exportul de echipamente navale și de tehnologii pentru construcția, întreținerea sau modernizarea navelor către Iran sau către orice persoană iraniană care desfășoară activități în acest sector; proiectarea, construcția sau participarea la proiectarea sau la construcția de nave de transport de mărfuri și de nave petroliere pentru Iran sau pentru persoane iraniene; furnizarea de nave proiectate sau utilizate pentru transportul sau depozitarea petrolului și produselor petrochimice către persoane, entități sau organisme iraniene, precum și furnizarea de servicii de arborare a pavilionului și de clasificare, inclusiv cele referitoare la specificațiile tehnice, numerele de înregistrare și identificare de orice fel navelor petroliere și de transport de mărfuri iraniene.

Toate zborurile de transport de mărfuri exploatate de transportatori iranieni sau provenind din Iran au acces la aeroporturile aflate sub jurisdicția statelor membre ale UE.

Inspectarea, confiscarea și înlăturarea transporturilor de mărfuri cu destinația Iran sau provenind din această țară de către statele membre ale UE pe teritoriile proprii nu se mai aplică în legătură cu articolele care nu mai fac obiectul interdicției.

Se permit serviciile de buncherare sau de aprovizionare a navelor sau oricare alte servicii de întreținere a navelor furnizate navelor aflate în proprietate iraniană sau contractate de Iran care nu transportă articole interzise, precum și serviciile de inginerie, întreținere și furnizare de combustibil pentru aeronavele iraniene de transport de mărfuri care nu transportă articole interzise.

* Aur, alte metale prețioase, bancnote și monede

Se permit vânzarea, furnizarea, cumpărarea, exportul, transferul sau transportul aurului și al metalelor prețioase, precum și al diamantelor, și furnizarea de servicii conexe de intermediere, de finanțare și de securitate, către, de la sau pentru guvernul Iranului, organismele, corporațiile și agențiile sale publice sau Banca Centrală a Iranului.

Se permite livrarea către Banca Centrală a Iranului de bancnote sau monede iraniene nou tipărite sau bătute.

* Metale

Vânzarea, furnizarea, transferul sau exportul de anumite materiale precum grafitul și metale în stare brută sau semifinisată către orice persoană, entitate sau organism iranian sau în scopul utilizării în Iran nu mai sunt interzise, însă fac obiectul unui regim de autorizare începând cu ziua punerii în aplicare[[30]](#footnote-30).

* Produse software

Vânzarea, furnizarea, transferul sau exportul de produse software de planificare a resurselor întreprinderii, incluzând actualizări, către orice persoană, entitate sau organism iranian, sau în scopul utilizării în Iran, în legătură cu activități care sunt în conformitate cu JCPOA nu mai sunt interzise, însă fac obiectul unui regim de autorizare începând cu ziua punerii în aplicare dacă produsele software sunt concepute în mod special pentru utilizarea în industria nucleară și cea militară[[31]](#footnote-31).

* Radierea de pe liste a persoanelor, entităților și organismelor

Începând cu ziua punerii în aplicare, anumite persoane, entități și organisme sunt radiate de pe liste, prin urmare acestea nu mai fac obiectul înghețării activelor, al interdicției de punere la dispoziție a fondurilor și al interdicției de acordare a vizelor. Această dispoziție vizează persoanele, entitățile și organismele înscrise pe listele ONU și pe listele autonome ale UE. Pentru mai multe informații despre persoanele și entitățile care sunt radiate de pe liste, se recomandă consultarea Regulamentului de punere în aplicare (UE) 2015/1862 al Consiliului din 18 octombrie 2015 și a Regulamentului de punere în aplicare (UE) 2016/74 al Consiliului din 22 ianuarie 2016 privind punerea în aplicare a Regulamentului (UE) nr. 267/2012 privind măsuri restrictive împotriva Iranului[[32]](#footnote-32).

**4. Cadrul juridic**

Această secțiune cuprinde o prezentare generală a cadrului juridic relevant al punerii în aplicare a ridicării sancțiunilor, astfel cum este prevăzut în JCPOA.

4.1. Rezoluția 2231(2015) a Consiliului de Securitate al ONU

Rezoluția 2231(2015) a Consiliului de Securitate al ONU a fost adoptată de Consiliul de Securitate la 20 iulie 2015. Aceasta susține JCPOA, solicită punerea sa în aplicare deplină conform calendarului stabilit în JCPOA[[33]](#footnote-33) și definește programul și angajamentele care urmează să fie luate de toate părțile în scopul încetării aplicării sancțiunilor ONU împotriva Iranului.

* În ziua punerii în aplicare (16 ianuarie 2016), a încetat aplicarea tuturor dispozițiilor rezoluțiilor anterioare ale Consiliului de Securitate al ONU[[34]](#footnote-34) cu privire la chestiunea nucleară iraniană, sub rezerva reinstituirii sancțiunilor în cazul încălcării grave de către Iran a angajamentelor JCPOA, și se aplică restricții specifice, inclusiv restricții privind transferul de bunuri critice cu risc de favorizare a proliferării.
* În ziua încetării aplicării Rezoluției Consiliului de Securitate al ONU, toate dispozițiile Rezoluției 2231(2015) a Consiliului de Securitate al ONU vor înceta să se aplice, iar Consiliul de Securitate al ONU va încheia procesul de analiză a chestiunii nucleare iraniene, chestiunea fiind retrasă de pe lista problemelor în legătură cu care Consiliul este sesizat.

4.2. Cadrul legislativ al UE

Adoptarea unor acte juridice care asigură cadrul legislativ al ridicării sancțiunilor UE reprezintă metoda prin care UE pune în aplicare Rezoluția 2231(2015) a Consiliului de Securitate al ONU, în conformitate cu JCPOA.

Cu toate că ridicarea sancțiunilor sus-menționate a produs efecte în ziua punerii în aplicare (16 ianuarie 2016), UE și-a luat angajamentul, în cadrul JCPOA, să elaboreze și să adopte legislația necesară în ziua adoptării (18 octombrie 2015), dar cu aplicare întârziată.

În ziua punerii în aplicare, UE a ridicat toate sancțiunile economice și financiare aplicate în legătură cu programul nuclear iranian în conformitate cu JCPOA, astfel cum figurează în Decizia 413/2010/PESC a Consiliului și în Regulamentul (UE) nr. 267/2012 al Consiliului.

În plus, UE s-a angajat în cadrul JCPOA să înceteze aplicarea tuturor dispozițiilor rămase în vigoare ale Deciziei 413/2010/PESC a Consiliului și ale Regulamentului (UE) nr. 267/2012 al Consiliului în ziua încetării aplicării.

Punerea în aplicare a Rezoluției 2231(2015) a Consiliului de Securitate al ONU în conformitate cu JCPOA este realizată în principal[[35]](#footnote-35) prin intermediul următoarelor acte juridice ale UE:

* [Decizia (PESC) 2015/1863 a Consiliului din 18 octombrie 2015 de modificare a Deciziei 2010/413/PESC a Consiliului privind adoptarea de măsuri restrictive împotriva Iranului](https://eur-lex.europa.eu/legal-content/RO/TXT/?uri=CELEX%3A32015D1863).

Această decizie prevede suspendarea articolelor din Decizia 2010/413/PESC a Consiliului referitoare la toate sancțiunile economice și financiare ale UE, astfel cum este prevăzut în JCPOA, simultan cu punerea în aplicare de către Iran, verificată de către AIEA, a măsurilor convenite în domeniul nuclear. De asemenea, decizia suspendă aplicarea înghețării activelor (inclusiv interdicția de punere la dispoziție a fondurilor și a resurselor economice) și a măsurilor de interdicție a acordării vizelor pentru persoane și entități, astfel cum este prevăzut în JCPOA. În plus, această decizie introduce un regim de autorizare pentru revizuirea și luarea unei decizii cu privire la anumite transferuri în domeniul nuclear și transferuri de anumite metale și produse software. Decizia este pusă în aplicare prin intermediul a două regulamente (a se vedea mai jos), cu aplicabilitate directă în toate statele membre.

* [Regulamentul (UE) 2015/1861 al Consiliului din 18 octombrie 2015 de modificare a Regulamentului (UE) nr. 267/2012 privind măsuri restrictive împotriva Iranului](https://eur-lex.europa.eu/legal-content/RO/TXT/?uri=CELEX:32015R1861)

Acest regulament prevede eliminarea articolelor corespunzătoare din Regulamentul (UE) nr. 267/2012 al Consiliului referitoare la toate sancțiunile economice și financiare ale UE, astfel cum este prevăzut în JCPOA, simultan cu punerea în aplicare de către Iran, verificată de către AIEA, a măsurilor convenite în domeniul nuclear (16 ianuarie 2016). În plus, acest regulament pune în aplicare regimul de autorizare anterior pentru revizuirea și luarea unei decizii cu privire la anumite transferuri în domeniul nuclear și transferuri de anumite metale și produse software. De asemenea, Regulamentul (UE) 2015/1861 al Consiliului pune în aplicare dispoziții privind interdicții referitoare la proliferare, precum sancțiuni vizând tehnologia rachetelor, care rămân în vigoare.

Regulamentul (UE) 2015/1861 al Consiliului este obligatoriu în toate elementele sale și se aplică direct în toate statele membre ale UE[[36]](#footnote-36).

* [Regulamentul de punere în aplicare (UE) 2015/1862 al Consiliului din 18 octombrie 2015 privind punerea în aplicare a Regulamentului (UE) nr. 267/2012 privind măsuri restrictive împotriva Iranului](https://eur-lex.europa.eu/legal-content/RO/TXT/?qid=1556019841378&uri=CELEX:32015R1862)

Acest regulament pune în aplicare Decizia (PESC) 2015/1863 a Consiliului prin faptul că suspendă măsurile restrictive care se aplică persoanelor și entităților care figurează în anexele V (înscrieri pe liste de către ONU) și VI (înscrieri pe liste autonome) la Decizia 2010/413/PESC, simultan cu punerea în aplicare de către Iran, verificată de AIEA, a măsurilor convenite legate de domeniul nuclear. Respectivele persoane și entități sunt retrase de pe lista persoanelor și entităților care fac obiectul măsurilor restrictive, prevăzută în anexele VIII (înscrieri pe liste de către ONU) și IX (înscrieri pe liste autonome) la Regulamentul (UE) nr. 267/2012, simultan cu punerea în aplicare de către Iran, verificată de AIEA, a măsurilor convenite legate de domeniul nuclear (16 ianuarie 2016).

* [Decizia (PESC) 2016/37 a Consiliului din 16 ianuarie 2016 privind data aplicării Deciziei (PESC) 2015/1863 de modificare a Deciziei 2010/413/PESC privind adoptarea de măsuri restrictive împotriva Iranului](https://eur-lex.europa.eu/legal-content/RO/TXT/?qid=1556019885430&uri=CELEX:32016D0037)
* [Informare: Informare privind data aplicării Regulamentului (UE) 2015/1861 al Consiliului din 18 octombrie 2015 de modificare a Regulamentului (UE) nr. 267/2012 privind măsuri restrictive împotriva Iranului și a Regulamentului de punere în aplicare (UE) 2015/1862 al Consiliului din 18 octombrie 2015 privind punerea în aplicare a Regulamentului (UE) nr. 267/2012 privind măsuri restrictive împotriva Iranului](https://eur-lex.europa.eu/legal-content/RO/TXT/?qid=1556019919110&uri=CELEX:52016XG0116(01))

În aceeași zi în care Consiliul UE a luat act de faptul că directorul general al AIEA a prezentat un raport Consiliului guvernatorilor AIEA și Consiliului de Securitate al ONU care a confirmat faptul că Iranul a luat măsurile prevăzute în JCPOA, au intrat în vigoare Decizia, Regulamentul și Regulamentul de punere în aplicare ale Consiliului privind ridicarea tuturor sancțiunilor economice și financiare ale UE. În *Jurnalul Oficial al Uniunii Europene*[[37]](#footnote-37) au fost publicate un act juridic și o informare conexă având scopul exclusiv de a confirma faptul că legislația adoptată în ziua adoptării[[38]](#footnote-38) se aplică.

În sfârșit, Consiliul UE a emis o declarație[[39]](#footnote-39) care precizează că angajamentul de ridicare a tuturor sancțiunilor UE legate de domeniul nuclear nu aduce atingere mecanismului de soluționare a litigiilor specificat în JCPOA și nici reintroducerii sancțiunilor UE în cazul încălcării grave de către Iran a angajamentelor sale din cadrul JCPOA. Cu toate acestea, toate părțile implicate în procesul JCPOA își iau angajamentul de a asigura că JCPOA este pus în aplicare cu succes și că beneficiază de susținere.

* [Decizia de punere în aplicare (PESC) 2016/78 a Consiliului din 22 ianuarie 2016 privind punerea în aplicare a Deciziei 2010/413/PESC privind adoptarea de măsuri restrictive împotriva Iranului](https://eur-lex.europa.eu/legal-content/RO/TXT/?qid=1556020101912&uri=CELEX:32016D0078)

Această decizie a suspendat aplicarea înghețării activelor (inclusiv interdicția de punere la dispoziție a fondurilor și resurselor economice) în cazul a două entități care fuseseră radiate de pe listă de către Consiliul de Securitate al ONU la 17 ianuarie 2016.

* [Regulamentul de punere în aplicare (UE) 2016/74 al Consiliului din 22 ianuarie 2016 privind punerea în aplicare a Regulamentului (UE) nr. 267/2012 privind măsuri restrictive împotriva Iranului](https://eur-lex.europa.eu/legal-content/RO/TXT/?qid=1556020139535&uri=CELEX:32016R0074)

Acest regulament pune în aplicare Decizia de punere în aplicare (PESC) 2016/78 a Consiliului prin ridicarea măsurilor de înghețare a activelor în cazul a două entități în urma unei decizii a Consiliului de Securitate al ONU de eliminare de pe listă la 17 ianuarie 2016.

* [Regulamentul de punere în aplicare (UE) 2016/1375 al Comisiei din 29 iulie 2016 de modificare a Regulamentului (UE) nr. 267/2012 al Consiliului privind măsuri restrictive împotriva Iranului](https://eur-lex.europa.eu/legal-content/RO/TXT/?qid=1556020173326&uri=CELEX:32016R1375)

Acest regulament facilitează punerea în aplicare a Regulamentului (UE) nr. 267/2012, permițând o mai bună identificare a articolelor care figurează în anexele I și III la Regulamentul (UE) nr. 267/2012 prin trimiterea pe care o face la codurile de identificare existente, astfel cum sunt aplicate în conformitate cu anexa I la Regulamentul (CE) nr. 428/2009 al Consiliului. Acesta introduce, de asemenea, anumite modificări de ordin tehnic la anexa VIIB.

* [Decizia (PESC) 2017/974 a Consiliului din 8 iunie 2017 de modificare a Deciziei 2010/413/PESC privind adoptarea de măsuri restrictive împotriva Iranului](https://eur-lex.europa.eu/legal-content/RO/TXT/?qid=1556020213614&uri=CELEX:32017D0974)

Decizia în cauză abordează două dintre dificultățile practice legate de punerea în aplicare a JCPOA vizând:

i.) Verificarea utilizării finale

În conformitate cu Decizia 2017/974 a Consiliului, nu mai este necesar să se obțină din partea Iranului dreptul de a verifica utilizarea finală și locul utilizării finale pentru exporturile către Iran de articolele cuprinse în anexa II la Regulamentul nr. 267/2012. Această decizie înlocuiește cerința anterioară[[40]](#footnote-40) cu obligația ca statele membre să obțină informații cu privire la utilizarea finală și locul utilizării finale ale oricărui articol furnizat. Regulamentul prevede detalii suplimentare în această privință (a se vedea mai jos).

ii.) Autorizarea prealabilă de către Comisia mixtă a anumitor importuri din Iran în statele membre ale UE

Această modificare elimină cerința[[41]](#footnote-41) ca achiziționarea din Iran a - printre altele - articolelor cuprinse în anexa I la Regulamentul nr. 267/2012 să facă obiectul unei autorizări prealabile de către Comisia mixtă. În schimb, legislația revizuită prevede în prezent că o astfel de achiziție trebuie doar notificată Comisiei mixte și, prin urmare, nu este necesară o autorizare prealabilă. Autoritățile naționale competente sunt în continuare obligate să acorde autorizarea prealabilă.

Această modificare nu afectează obligațiile ce revin Iranului de a obține o autorizare prealabilă din partea Comisiei mixte pentru o perioadă de 15 ani pentru „exportul oricărui tip de tehnologie sau de echipamente de îmbogățire sau legate de îmbogățire, alături de orice altă țară sau de orice entitate străină, în activități de îmbogățire sau legate de îmbogățire”, astfel cum prevede JCPOA[[42]](#footnote-42).

* [Regulamentul (UE) 2017/964 al Consiliului din 8 iunie 2017 de modificare a Regulamentului (UE) nr. 267/2012 privind măsuri restrictive împotriva Iranului](https://eur-lex.europa.eu/legal-content/RO/TXT/?qid=1556020279535&uri=CELEX:32017R0964)

Regulamentul (UE) 2017/964 al Consiliului explică mai detaliat modificările aduse prin Decizia (PESC) 2017/974 a Consiliului[[43]](#footnote-43). În special, în ceea ce privește verificarea utilizării finale a articolelor exportate către Iran enumerate în anexa II, regulamentul prevede că aceasta trebuie efectuată printr-un certificat de utilizare finală furnizat autorităților naționale competente de către exportator, care să conțină, printre altele, informații referitoare la utilizarea finală și, ca principiu de bază, locul utilizării finale a articolelor exportate, precum și angajamentul importatorului de a nu utiliza produsele în cauză decât în scopuri pașnice. Un model UE, bazat pe actualul model utilizat pentru exporturile de produse cu dublă utilizare în temeiul Regulamentului 428/2009, figurează în anexa IIa. Cu toate acestea, autoritățile competente pot, de asemenea, să accepte documente echivalente.

Modificările referitoare la notificarea Comisiei mixte cu privire la achizițiile publice vizând articolele enumerate în anexa I sunt cuprinse în articolul 2a alineatul (5).

**5. Sancțiuni în legătură cu proliferarea și restricții care rămân în vigoare după ziua punerii în aplicare**

Această secțiune descrie sancțiunile în legătură cu proliferarea și restricțiile care rămân în vigoare după ziua punerii în aplicare (16 ianuarie 2016). Acestea vizează embargoul asupra armelor, sancțiunile referitoare la tehnologiile rachetelor, restricții asupra anumitor transferuri și activități din domeniul nuclear, dispoziții privind anumite metale și produse software, care fac obiectul unui regim de autorizare, precum și înscrieri conexe pe liste care rămân în vigoare după ziua punerii în aplicare.

Măsurile privind inspectarea transporturilor de mărfuri cu destinația Iran sau provenind din această țară și cele privind furnizarea de servicii de buncherare sau de aprovizionare a navelor continuă să se aplice după ziua punerii în aplicare în ceea ce privește articolele care continuă să fie interzise.

5.1. Sancțiuni în legătură cu proliferarea

* Embargoul asupra armelor

Interdicția de vânzare, aprovizionare sau transfer, în mod direct sau indirect, sau achiziționare de arme și materiale conexe de orice natură, inclusiv arme și muniție, vehicule și echipamente militare, echipamente paramilitare și piese de schimb pentru astfel de arme și materiale conexe, precum și furnizarea de servicii asociate, continuă să se aplice după ziua punerii în aplicare. Embargoul UE asupra armelor include toate bunurile aflate pe [Lista comună a UE cuprinzând produsele militare](https://eur-lex.europa.eu/legal-content/RO/TXT/?uri=CELEX%3A52019XG0312%2801%29&qid=1713354633935).

* Sancțiuni privind tehnologiile rachetelor

Interdicția de vânzare, aprovizionare, transfer, export sau achiziționare, în mod direct sau indirect, a produselor și tehnologiilor enumerate în anexa III la Regulamentul (UE) nr. 267/2012 al Consiliului privind măsuri restrictive împotriva Iranului și a oricărui alt articol în legătură cu care statul membru stabilește că ar putea contribui la perfecționarea vectorilor de transport ai armelor nucleare, precum și interdicția privind furnizarea de servicii asociate continuă să se aplice. Anexa III enumeră toate produsele și tehnologiile care figurează pe lista Regimului de control al tehnologiei rachetelor. Pentru mai multe informații despre listele Regimului de control al tehnologiei rachetelor, se recomandă consultarea Orientărilor regimului de control al tehnologiei rachetelor[[44]](#footnote-44).

Trebuie remarcat faptul că, în cazul în care un articol ale cărui caracteristici sau specificații tehnice specifice se încadrează în categoriile incluse atât în anexa I, cât și în anexa III la Regulamentul nr. 267/2012 al Consiliului, se consideră că articolul se încadrează la anexa III, ceea ce înseamnă că în această situație se aplică întotdeauna o interdicție[[45]](#footnote-45).

* Persoane și entități care fac în continuare obiectul măsurilor restrictive

Anumite persoane și entități (înscrise pe liste de către ONU și UE) fac în continuare obiectul înghețării activelor, al interdicției de acordare a vizelor și al interdicției de furnizare a unor servicii specializate de mesagerie financiară (SWIFT).

5.2. Restricții privind proliferarea (regimuri de autorizare inclusiv canalul de achiziție)

* Transferuri și activități din domeniul nuclear

Începând cu ziua punerii în aplicare, transferurile și activitățile cu risc de proliferare în legătură cu anumite produse și tehnologii, inclusiv serviciile asociate, precum asistența tehnică și financiară și investițiile conexe, fac obiectul unei autorizări prealabile care urmează să fie acordată, după analizarea fiecărui caz în parte, de către autoritățile competente ale statului membru[[46]](#footnote-46).

Listele produselor și tehnologiilor care fac obiectul unei autorizări prealabile sunt disponibile în anexele I și II la Regulamentul nr. 267/2012 al Consiliului.

Anexa I cuprinde produsele și tehnologiile care sunt menționate pe listele Grupului furnizorilor nucleari. Pentru mai multe informații despre lista Grupului furnizorilor nucleari, se recomandă consultarea Orientărilor privind transferurile nucleare a Grupului furnizorilor nucleari[[47]](#footnote-47).

În cazul produselor și tehnologiilor enumerate în anexa I, orice transfer sau activitate conexă se realizează prin intermediul canalului de achiziție, astfel cum este descris în JCPOA[[48]](#footnote-48) și în Rezoluția 2231(2015) a Consiliului de Securitate al ONU[[49]](#footnote-49). Prin urmare, autoritatea națională competentă va trebui să depună o cerere de autorizare la Consiliul de Securitate al ONU. Grupul de lucru pentru achiziții al Comisiei mixte va face o recomandare Consiliului de Securitate al ONU cu privire la fiecare cerere de autorizare. Înaltul Reprezentant prezidează Grupul de lucru pentru achiziții, în cadrul căruia este reprezentat fiecare stat participant[[50]](#footnote-50). În practică, grupul este prezidat adesea de un reprezentant desemnat de Înaltul Reprezentant.

Pentru mai multe informații privind funcționarea și potențialul canalului de achiziție, se recomandă consultarea orientărilor publice relevante și a seturilor de întrebări și răspunsuri[[51]](#footnote-51), precum și a „Întrebărilor frecvente” 10, 56 și 64-68 de mai jos.

Altă grupă de produse și tehnologii care fac obiectul unei autorizări prealabile, după analizarea fiecărui caz în parte, din partea autorităților competente ale statelor membre este prevăzută în anexa II la Regulamentul nr. 267/2012 al Consiliului. Anexa II cuprinde alte produse și tehnologii cu dublă utilizare care ar putea contribui la activități de reprocesare, activități legate de îmbogățirea uraniului, activități legate de apa grea sau alte activități care nu respectă JCPOA. În acest caz, autorizația este acordată de către autoritatea națională competentă numai în conformitate cu cadrul juridic al UE.

* Metale și produse software

Vânzarea, furnizarea, transferul sau exportul de produse software de planificare a resurselor întreprinderii, concepute în mod special pentru utilizarea în industria nucleară și cea militară, astfel cum sunt descrise în anexa VIIA la Regulamentul nr. 267/2012 al Consiliului și furnizarea de servicii asociate fac obiectul unei autorizări prealabile, care urmează să fie acordată, după analizarea fiecărui caz în parte, de către autoritățile competente ale statului membru[[52]](#footnote-52).

Vânzarea, furnizarea, transferul sau exportul anumitor materiale precum grafitul și metale în stare brută sau semifinisată și furnizarea de servicii asociate fac obiectul unei autorizări prealabile, care urmează să fie acordată, după analizarea fiecărui caz în parte, de către autoritățile competente ale statului membru[[53]](#footnote-53). Lista produselor vizate de această restricție este disponibilă în anexa VIIB la Regulamentul nr. 267/2012 al Consiliului.

**6. Sancțiuni și măsuri restrictive care nu au legătură cu proliferarea nucleară**

Sancțiunile impuse de UE având în vedere situația drepturilor omului din Iran, sprijinul acordat regimului Assad din Siria, sprijinul militar acordat de Iran pentru războiul de agresiune al Rusiei împotriva Ucrainei (inclusiv interzicerea exportului către Iran al anumitor drone și componente de drone) și sprijinirea terorismului[[54]](#footnote-54) nu se încadrează în domeniul de aplicare al JCPOA și rămân în vigoare. Persoanele și entitățile din Iran care sunt înscrise pe o listă în temeiul acestor regimuri continuă să facă obiectul unor măsuri restrictive[[55]](#footnote-55).

Printre măsurile adoptate de UE pentru a reflecta preocupările în legătură cu încălcările drepturilor omului, de exemplu, se numără înghețarea activelor și interdicția de acordare a vizelor în cazul a peste 250 de persoane și entități răspunzătoare de încălcări grave ale drepturilor omului, precum și interzicerea exporturilor în Iran de echipamente care ar putea fi folosite în scopul represiunii interne și de echipamente pentru monitorizarea telecomunicațiilor[[56]](#footnote-56).

Începând din februarie 2022, UE a inclus, de asemenea, pe listă mai multe entități și persoane din cauza sprijinului acordat de acestea războiului de agresiune al Rusiei împotriva Ucrainei. În plus, este interzisă furnizarea de produse cu dublă utilizare și de tehnologii avansate mai multor entități iraniene care au legături comerciale sau de altă natură cu complexul militaro-industrial al Rusiei sau care sprijină în alt mod sectorul apărării și securității din Rusia[[57]](#footnote-57).

**7. Măsurile luate de UE ca urmare a retragerii SUA din JCPOA**

La 8 mai 2018, SUA și-au anunțat retragerea din JCPOA și, ulterior, au reinstituit în două tranșe, la 7 august și, respectiv, la 5 noiembrie 2018, sancțiunile pe care le ridicaseră anterior.

UE regretă profund această decizie, rămânând total angajată față de punerea în aplicare deplină și efectivă a JCPOA, atât timp cât și Iranul își respectă în totalitate angajamentele legate de domeniul nuclear. Ridicarea sancțiunilor legate de domeniul nuclear, care să permită normalizarea relațiilor comerciale și economice cu Iranul, constituie o parte esențială a JCPOA.

UE nu recunoaște aplicarea extrateritorială a sancțiunilor unilaterale ale SUA și a luat măsuri pentru a se asigura că relațiile comerciale legitime dintre UE și Iran pot continua:

* La 7 august 2018 a intrat în vigoare **legea de blocare** actualizată a UE, pentru a atenua impactul sancțiunilor unilaterale asupra intereselor întreprinderilor din UE care desfășoară activități legitime în Iran[[58]](#footnote-58),

Legea de blocare:

* interzice recunoașterea în UE a oricărei decizii străine bazate pe actele cu putere de lege străine menționate în anexa sa sau pe acțiuni bazate pe ele sau care decurg din acestea;
* permite persoanelor din UE să obțină despăgubiri în instanță corespunzător pierderilor suferite ca urmare a acestor acte și acțiuni;
* interzice persoanelor din UE să se conformeze respectivelor acte și acțiuni, cu excepția cazului în care sunt autorizate în mod excepțional de Comisie să facă acest lucru pentru a evita prejudicierea ireparabilă a intereselor lor sau a intereselor UE și
* obligă orice persoană ale cărei interese economice sau financiare sunt afectate de aplicarea extrateritorială a acestor acte și acțiuni să informeze Comisia.

În plus, ca măsură adresată în mod direct operatorilor din UE, în special întreprinderilor mici și mijlocii (IMM), Comisia (FPI):

* + a publicat un **ghid constând într-o serie de întrebări și răspunsuri privind obligația de diligență** în vederea respectării sancțiunilor UE[[59]](#footnote-59)

**8. Întrebări și răspunsuri**

Această secțiune cuprinde o descriere a unor aspecte practice care au fost abordate de statele membre ale UE sau de state terțe și de mediul de afaceri. Scopul acestei secțiuni este de a servi drept instrument practic pentru punerea în aplicare a JCPOA și pentru aplicarea uniformă a actelor juridice sus-menționate la nivelul UE. Această secțiune este actualizată cu regularitate ținând seama de experiența dobândită în ceea ce privește punerea în aplicare a JCPOA și de actele juridice relevante. Întrebările sunt organizate în funcție de categoriile principale.

**Întrebări generale**

1. Când este programată ziua punerii în aplicare, conform JCPOA?

*Ziua punerii în aplicare a survenit la 16 ianuarie 2016, data la care AIEA a verificat punerea în aplicare de către Iran a măsurilor din domeniul nuclear, astfel cum este descris la punctele relevante din JCPOA, simultan cu ridicarea de către E3/UE+3 a sancțiunilor, astfel cum este descris la punctele relevante din JCPOA.*

1. Ce sancțiuni au fost ridicate în ziua punerii în aplicare? Există o listă a sancțiunilor care au fost ridicate?

*În ziua punerii în aplicare (16 ianuarie 2016), UE a ridicat toate sancțiunile sale economice și financiare în legătură cu programul nuclear iranian. Detalii privind sancțiunile care au fost ridicate în ziua punerii în aplicare sunt disponibile în secțiunea 3 a prezentei note de informare.*

1. Ce sancțiuni rămân în vigoare în ziua punerii în aplicare?

*Sancțiunile legate de proliferare care rămân în vigoare sunt descrise în secțiunea 5 a prezentei note de informare. Măsurile restrictive care nu au legătură cu domeniul nuclear sau cu proliferarea, precum cele vizând încălcări ale drepturilor omului și sprijinirea terorismului, astfel cum sunt descrise în secțiunea 6 a prezentei note de informare, rămân în vigoare, întrucât nu intră sub incidența JCPOA.*

1. Ce fel de exporturi către Iran sunt permise?

*Începând cu ziua punerii în aplicare (16 ianuarie 2016), toate exporturile către Iran sunt permise, cu următoarele excepții:*

* *Exportul produselor și tehnologiilor menționate în anexele I, II, VIIA și VIIB la Regulamentul nr. 267/2012 al Consiliului face obiectul unei autorizări prealabile care urmează să fie acordată, după analizarea fiecărui caz în parte, de autoritatea competentă a statului membru în cauză;*
* *Se menține interdicția exportului de arme prevăzute în Lista comună a UE cuprinzând produsele militare, precum și a exportului de produse și de tehnologii aferente rachetelor prevăzute în anexa III (lista Regimului de control al tehnologiilor pentru rachete) la Regulamentul nr. 267/2012 al Consiliului privind măsuri restrictive împotriva Iranului;*
* *În plus, în temeiul regimului sancțiunilor impuse Iranului ca urmare a situației drepturilor omului, se menține interdicția exportului de echipamente care ar putea fi folosite în scopul represiunii interne și de echipamente pentru monitorizarea telecomunicațiilor, întrucât acest aspect nu intră sub incidența JCPOA;*
* *În cele din urmă, continuă să fie interzise toate exporturile către sau în beneficiul oricărei persoane sau entități care figurează pe listele oricărui regim de sancțiuni al UE (interdicția de a pune resurse economice la dispoziția persoanelor sau entităților înscrise pe liste).*

1. Există norme de control al exporturilor aplicabile exporturilor către țări terțe?

*Continuă să se aplice toate normele de control al exporturilor aplicabile în mod independent față de sancțiunile adoptate în legătură cu programul nuclear iranian. Toate controalele de acest tip se aplică exporturilor către oricare țară din afara UE. Totodată, produsele și tehnologiile menționate în anexele I, II, VIIA și VIIB la Regulamentul nr. 267/2012 al Consiliului fac obiectul unor regimuri specifice de autorizare dacă sunt destinate unei persoane, entități sau unui organism iranian de pe teritoriul sau din afara Iranului.*

1. Care este accepția sintagmei „servicii asociate”, astfel cum este utilizată în anexa II la JCPOA?

*În sensul anexei II la JCPOA, sintagma „servicii asociate” se referă la orice serviciu – inclusiv asistență tehnică, formare, servicii de asigurare, reasigurare, intermediere, transport sau financiare – necesar și accesoriu în mod obișnuit activității subiacente în privința căreia sancțiunile au fost ridicate în temeiul JCPOA[[60]](#footnote-60). Se atrage atenția asupra faptului că actele legislative ale UE oferă clarificări suplimentare vizând sfera de cuprindere a ridicării sancțiunilor privind serviciile asociate pentru fiecare măsură în parte.*

1. Ridicarea sancțiunilor include și ridicarea restricțiilor care îi vizează în prezent pe studenții iranieni?

*Începând cu ziua punerii în aplicare (16 ianuarie 2016), statele membre nu mai fac obiectul obligației impuse de ONU sau de UE de a împiedica transmiterea de cunoștințe specializate sau instruirea specializată a resortisanților iranieni în discipline care ar contribui la activitățile nucleare cu risc de proliferare ale Iranului și la perfecționarea vectorilor de transport ai armelor nucleare[[61]](#footnote-61). Cu toate acestea, continuă să se aplice alte obligații și angajamente internaționale, inclusiv Rezoluția 1540 a Consiliului de Securitate al ONU și angajamentele asumate de statele membre în temeiul regimurilor internaționale de control al exporturilor vizând transferul intangibil de tehnologie supus controlului legat de proliferarea armelor de distrugere în masă, precum și obligațiile de neacordare a asistenței ce decurg din Convenția privind armele chimice și din Convenția privind armele biologice[[62]](#footnote-62). Statele membre pot să dispună, la rândul lor, de sisteme naționale suplimentare de aprobare care își păstrează valabilitatea.*

1. Care vor fi consecințele unei eventuale nerespectări de către Iran a dispozițiilor JCPOA?

*Dacă Iranul sau un stat participant consideră că angajamentele asumate în temeiul JCPOA nu sunt respectate, chestiunea ar putea fi supusă atenției Comisiei mixte. Comisia mixtă ar urma să încerce să rezolve problema prin recurgerea la mecanismul de soluționare a litigiilor descris în JCPOA. Dacă la finele procesului participantul reclamant consideră că problema nu a fost încă rezolvată în mod satisfăcător și dacă participantul reclamant consideră chestiunea drept o încălcare gravă a angajamentelor, participantul respectiv ar putea considera că problema nerezolvată constituie un motiv pentru a nu-și mai îndeplini, integral sau parțial, angajamentele care îi revin în temeiul JCPOA și/sau poate notifica Consiliului de Securitate al ONU faptul că, în opinia sa, chestiunea constituie o încălcare gravă a obligațiilor asumate în temeiul JCPOA[[63]](#footnote-63). Consiliul de Securitate al ONU va supune votului o rezoluție privind menținerea ridicării sancțiunilor, iar în cazul în care rezoluția respectivă nu este adoptată în termen de 30 de zile de la notificare, dispozițiile vechilor rezoluții ale Consiliului de Securitate al ONU[[64]](#footnote-64) vor fi impuse din nou, exceptând situația în care Consiliul de Securitate al ONU decide altfel.*

*Într-o astfel de eventualitate, UE, în urma deciziei necesare a Consiliului, va reintroduce sancțiunile UE adoptate în legătură cu programul nuclear iranian care au fost suspendate și/sau anulate („mecanismul de reinstituire a sancțiunilor”).*

1. Este posibil ca ONU/UE să introducă noi sancțiuni împotriva Iranului?

*UE va evita reintroducerea sau reinstituirea sancțiunilor care au fost ridicate în temeiul JCPOA sau impunerea de noi sancțiuni în domeniul nuclear, fără a se aduce atingere mecanismului de soluționare a litigiilor din cadrul JCPOA. Nu vor exista noi sancțiuni ale Consiliului de Securitate al ONU în domeniul nuclear, fără a se aduce atingere mecanismului de soluționare a litigiilor din cadrul JCPOA.*

1. Ce tip de sprijin este prevăzut pentru evaluarea unei activități și stabilirea conformității acesteia cu JCPOA?

*Comisia mixtă formată din China, Franța, Germania, Federația Rusă și Regatul Unit împreună cu Înaltul Reprezentant al Uniunii Europene pentru afaceri externe și politica de securitate și cu Republica Islamică Iran este instituită în scopul monitorizării punerii în aplicare a JCPOA și îndeplinește funcțiile prevăzute în anexa IV la JCPOA[[65]](#footnote-65).*

*Comisia mixtă este asistată de Grupul de lucru pentru achiziții în cazul revizuirii și recomandărilor privind propunerile vizând transferurile către Iran sau activitățile cu acesta în domeniul nuclear. În ceea ce privește ridicarea sancțiunilor, Comisia mixtă este asistată de un Grup de lucru privind punerea în aplicare a ridicării sancțiunilor. Înaltul Reprezentant îndeplinește rolul de coordonator al Comisiei mixte și al ambelor grupuri de lucru.*

1. Cum afectează retragerea SUA din JCPOA punerea în aplicare a JCPOA?

*În urma retragerii SUA din JCPOA, UE rămâne total angajată față de punerea în aplicare deplină și efectivă a JCPOA, atât timp cât și Iranul își respectă în totalitate angajamentele legate de domeniul nuclear. Reinstituirea sancțiunilor care fuseseră ridicate anterior de SUA nu facilitează însă acțiunile desfășurate în cadrul JCPOA și nici eforturile de normalizare într-o mai mare măsură a relațiilor comerciale dintre UE și Iran. În acest context, UE a luat o serie de măsuri (a se vedea secțiunea 7 de mai sus).*

**Măsuri financiare, bancare și de asigurare**

1. Este permis accesul la serviciile financiare și bancare oferite în Iran?

*Restricțiile privind accesul la serviciile financiare și bancare oferite în Iran [astfel cum sunt prevăzute în Decizia (UE) 2010/413/PESC a Consiliului și în Regulamentul nr. 267/2012 al Consiliului] sunt ridicate începând cu ziua punerii în aplicare (16 ianuarie 2016).*

1. Ridicarea măsurilor privind serviciile bancare face posibilă redeschiderea conturilor bancare de corespondent?

*Începând cu ziua punerii în aplicare (16 ianuarie 2016), sunt permise activitățile bancare, inclusiv stabilirea unor noi relații de corespondență bancară cu băncile iraniene, cu condiția ca instituția financiară iraniană să nu fie o entitate înscrisă pe listă[[66]](#footnote-66).*

1. O persoană sau o entitate din UE poate recurge la serviciile oricărei bănci iraniene pentru gestionarea afacerilor sale și poate efectua tranzacții bancare? Sau continuă să existe bănci iraniene înscrise pe listă?

*Tranzacțiile și relațiile bancare cu bănci iraniene neînscrise pe listă sunt permise. Două bănci iraniene rămân înscrise pe listă (Ansar Bank și Mehr Bank)[[67]](#footnote-67). Prin urmare, trebuie luate toate precauțiile necesare pentru a verifica cu certitudine că banca iraniană în cauză nu este înscrisă pe listă, întrucât activitățile și tranzacțiile cu astfel de bănci continuă să fie interzise.*

1. Există restricții care se aplică deschiderii unui cont bancar nou sau inițierii unei relații de corespondență bancară cu instituțiile financiare neincluse pe listă și cu sediul în Iran sau cu sucursalele sau filialele acestora?

*Toate măsurile restrictive privind activitățile financiare, bancare și de asigurări sunt ridicate și, începând cu ziua punerii în aplicare (16 ianuarie 2016), este permisă deschiderea unui nou cont bancar sau inițierea unei relații de corespondență bancară cu instituții de credit sau financiare cu sediul în Iran (sau cu sucursalele ori cu filialele acestora), cu condiția ca acestea să nu fie incluse pe listă[[68]](#footnote-68).*

1. Există vreo restricție în ceea ce privește posibilitatea ambasadelor sau a consulatelor iraniene din UE de a deschide conturi bancare sau de a cumpăra asigurări?

*Toate măsurile restrictive privind activitățile financiare, bancare și de asigurări sunt ridicate și, începând cu ziua punerii în aplicare (16 ianuarie 2016), este permisă deschiderea de conturi bancare sau cumpărarea de asigurări, cu condiția ca persoanele și entitățile în cauză să nu fie incluse pe listă[[69]](#footnote-69)*.

1. Există restricții care se aplică deschiderii de sucursale, de filiale sau de reprezentanțe ale băncilor iraniene în statele membre ale UE sau ale băncilor europene în Iran?

*Începând cu ziua punerii în aplicare (16 ianuarie 2016), băncilor iraniene neînscrise pe listă[[70]](#footnote-70) le este permis să deschidă sucursale, filiale sau reprezentanțe în statele membre ale UE. Instituțiilor financiare ale UE le este permis să deschidă sucursale, filiale sau reprezentanțe în Iran*.

1. Care dintre sancțiunile vizând Banca Centrală a Iranului (CBI) și alte instituții financiare iraniene înscrise pe listă sunt menținute?

*CBI și aproape toate instituțiile financiare iraniene înscrise inițial pe listă au fost radiate de pe aceasta, astfel încât sancțiunile aferente entităților în cauză nu mai sunt aplicabile[[71]](#footnote-71).*

1. Există restricții impuse Băncii Centrale a Iranului (CBI) în ceea ce privește accesarea fondurilor și a resurselor sale economice?

*CBI a fost radiată de pe listă în ziua punerii în aplicare (16 ianuarie 2016), astfel încât sancțiunile aferente acestei entități nu mai sunt aplicabile din ziua respectivă, fiind eliberate toate fondurile sau resursele economice care fuseseră înghețate ca urmare a înscrierii pe listă.*

1. Există vreo restricție impusă instituțiilor financiare care furnizează servicii de mesagerie financiară pentru Banca Centrală a Iranului (CBI) și pentru alte instituții financiare neînscrise pe listă?

*Interdicția prin care instituțiilor financiare nu le este permis să furnizeze servicii specializate de mesagerie financiară utilizate în cadrul schimbului de informații financiare se aplică în ceea ce privește entitățile înscrise pe listă. CBI și majoritatea celorlalte instituții financiare iraniene înscrise inițial pe listă au fost radiate de pe listă[[72]](#footnote-72). Prin urmare, instituțiile financiare pot furniza servicii de mesagerie financiară pentru CBI și pentru alte instituții financiare neînscrise pe listă.*

1. Băncilor iraniene le este permis să se reconecteze la rețeaua SWIFT?

*Începând cu ziua punerii în aplicare (16 ianuarie 2016), băncilor iraniene care nu mai sunt incluse pe lista persoanelor și entităților care fac obiectul măsurilor restrictive ale UE le este permis să se reconecteze la rețeaua SWIFT[[73]](#footnote-73). Persoanele și entitățile radiate de pe listă în ziua punerii în aplicare sunt incluse în anexa la Regulamentul de punere în aplicare (UE) 2015/1862 al Consiliului din 18 octombrie 2015 privind punerea în aplicare a Regulamentului (UE) nr. 267/2012 privind măsuri restrictive împotriva Iranului. Celelalte entități radiate de pe listă la 22 ianuarie 2016 sunt incluse în anexa la Regulamentul de punere în aplicare (UE) 2016/74 al Consiliului din 22 ianuarie 2016 privind punerea în aplicare a Regulamentului (UE) nr. 267/2012 privind măsuri restrictive împotriva Iranului[[74]](#footnote-74).*

1. După ziua punerii în aplicare, instituțiilor financiare ale UE le este permis să compenseze tranzacții care implică persoane și entități iraniene neînscrise pe listă?

*Da, instituțiilor financiare ale UE le este permis să compenseze tranzacții care implică persoane și entități iraniene neînscrise pe listă[[75]](#footnote-75). Instituțiile financiare ale UE vor trebui să se asigure totuși că nu compensează tranzacții prin intermediul altor sisteme financiare sau cu alte entități, în cazurile în care astfel de activități sunt interzise.*

1. Transferul de fonduri către și dinspre Iran este permis?

*Începând cu ziua punerii în aplicare (16 ianuarie 2016), se ridică interdicția de a transfera fonduri cu implicarea băncilor iraniene neînscrise pe listă[[76]](#footnote-76). Prin urmare, toate restricțiile impuse transferurilor de fonduri către sau dinspre Iran și aplicabile băncilor iraniene, instituțiilor financiare și birourilor de schimb neînscrise pe listă, precum și tuturor filialelor și sucursalelor, încetează să se mai aplice.*

1. Mai este necesară depunerea de notificări și cereri de autorizare vizând transferul de fonduri, în conformitate cu articolul 30 și articolul 30a din Regulamentul nr. 267/2012 al Consiliului în vigoare în prezent? Cuantumul fondurilor care pot fi transferate este supus vreunei restricții?

*Începând cu ziua punerii în aplicare (16 ianuarie 2016), nu mai există nicio obligație de a depune notificări și cereri de autorizare vizând transferul de fonduri dinspre și către Iran, întrucât articolele în cauză sunt șterse din Regulamentul nr. 267/2012 al Consiliului. Totodată, restricțiile vizând cuantumul fondurilor care fac obiectul transferurilor nu se mai aplică, în conformitate cu JCPOA.*

1. Este permis transferul de fonduri către și dinspre Iran pentru alimente, asistență medicală, echipamente medicale sau în scopuri agricole sau umanitare?

*În conformitate cu restricțiile aplicabile transferului de fonduri către și dinspre Iran aflate în vigoare înainte de ziua punerii în aplicare, transferurile de fonduri pentru alimente, asistență medicală, echipamente medicale sau în scopuri agricole sau umanitare erau permise în anumite condiții. Cu toate acestea, începând cu ziua punerii în aplicare, dispozițiile privind transferul de fonduri către și dinspre Iran sunt anulate, iar restricțiile impuse transferului de fonduri încetează să se aplice, cu excepția transferului de fonduri sau de resurse economice către persoanele sau entitățile înscrise pe listă.*

1. Persoanelor și entităților înscrise pe listă le este permisă utilizarea fondurilor înghețate pentru cheltuieli extraordinare?

*Persoanele și entitățile înscrise în continuare pe listă nu au acces la fondurile lor[[77]](#footnote-77). Cu toate acestea, rămân în vigoare derogări pentru a ține seama, în special, de nevoile fundamentale ale persoanelor vizate, de taxele juridice și de cheltuielile extraordinare, iar persoanele înscrise pe listă pot solicita o autorizare de la autoritățile competente ale statelor membre pentru a putea folosi fondurile care le aparțin în cazul în care o derogare valabilă este aplicabilă.*

1. Băncile, instituțiile financiare, organismele și entitățile iraniene sunt supuse vreunei restricții vizând accesarea fondurilor și resurselor economice care le aparțin?

*Băncile și instituțiile financiare iraniene neînscrise pe listă nu fac obiectul niciunor măsuri de înghețare a fondurilor impuse de UE. Prin urmare, fondurile lor din UE nu sunt înghețate. În ziua punerii în aplicare (16 ianuarie 2016), un număr de bănci și instituții financiare iraniene care fuseseră înscrise pe listă au fost radiate de pe listă, alte bănci iraniene urmându-le la 23 ianuarie 2016. În consecință, băncile și instituțiile financiare iraniene radiate de pe listă au acces la fondurile lor înghețate din UE. Cu toate acestea, două bănci și instituții financiare iraniene rămân înscrise pe listă (Ansar Bank și Mehr Bank) și nu își pot accesa fondurile din UE, cu excepția cazului în care acest lucru este prevăzut în mod expres în Regulamentul nr. 267/2012 al Consiliului.*

1. Cum este afectată furnizarea de servicii de asigurare și de reasigurare pentru tranzacțiile implicând Iranul de ridicarea sancțiunilor prevăzute de actele legislative ale UE, în conformitate cu JCPOA?

*Începând cu ziua punerii în aplicare (16 ianuarie 2016), este permisă furnizarea de servicii de asigurare și de reasigurare Iranului și Guvernului Iranului sau oricăror persoane, entități sau organisme iraniene neînscrise pe listă care acționează în numele sau la îndrumarea acestora[[78]](#footnote-78).*

1. Este permisă cumpărarea sau vânzarea datoriei suverane emise de Iran?

*Începând cu ziua punerii în aplicare (16 ianuarie 2016), sunt permise vânzarea sau cumpărarea de obligațiuni publice sau garantate de stat și emise, de exemplu, de către guvernul Iranului sau de Banca Centrală a Iranului ori de băncile iraniene și de instituțiile de credit sau financiare, precum și furnizarea de servicii aferente acestora. Același lucru este valabil pentru orice persoană fizică sau juridică, entitate sau organism care acționează în numele acestor instituții sau sunt deținute și controlate de ele.*

1. Există restricții impuse furnizării de sprijin financiar pentru schimburile comerciale cu Iranul, inclusiv în ceea ce privește creditele la export, garanțiile sau asigurările?

*Începând cu ziua punerii în aplicare (16 ianuarie 2016), statelor membre ale UE nu li se mai interzice asumarea de noi angajamente de a furniza sprijin financiar pentru schimburile comerciale cu Iranul, inclusiv în ceea ce privește acordarea de credite la export, garanții sau asigurări resortisanților sau entităților din UE.*

1. Există restricții care se aplică persoanelor în ceea ce privește asumarea de noi angajamente privind acordarea de subvenții și de credite concesionale guvernului Iranului?

*Începând cu ziua punerii în aplicare (16 ianuarie 2016), statelor membre ale UE nu le mai este interzisă asumarea de noi angajamente pentru acordarea de subvenții, asistență financiară și credite concesionale guvernului Iranului, inclusiv prin intermediul participării lor în cadrul instituțiilor financiare internaționale.*

1. Există restricții care se aplică deschiderii de către instituțiile financiare a unor noi reprezentanțe sau instituirii de noi sucursale sau filiale în Iran?

*Începând cu ziua punerii în aplicare (16 ianuarie 2016), instituțiile financiare ale UE pot deschide reprezentanțe, filiale sau conturi bancare în Iran. Este permisă și crearea unor noi întreprinderi comune cu instituțiile financiare iraniene. Cu toate acestea, instituțiile financiare ale UE nu pot derula activități bancare cu acele bănci iraniene care rămân înscrise pe liste și fac obiectul sancțiunilor UE[[79]](#footnote-79).*

**Sectoarele petrolului, gazelor și petrochimiei**

1. Produsele petrochimice fac obiectul ridicării sancțiunilor?

*Da, activitățile care au legătură cu produsele petrochimice iraniene fac obiectul ridicării sancțiunilor în ziua punerii în aplicare (16 ianuarie 2016)[[80]](#footnote-80).*

1. Este permisă cumpărarea, achiziționarea, vânzarea sau comercializarea produselor petroliere, a produselor petrochimice și a gazelor naturale în beneficiul Iranului sau de la Iran?

*Da, începând cu ziua punerii în aplicare (16 ianuarie 2016) este permisă cumpărarea, achiziționarea, vânzarea sau comercializarea produselor petroliere, a produselor petrochimice și a gazelor naturale în beneficiul Iranului sau de la Iran, precum și furnizarea de servicii asociate[[81]](#footnote-81).*

1. Ridicarea sancțiunilor vizând țițeiul, produsele petroliere, produsele petrochimice și gazul natural lichefiat din Iran include și furnizarea serviciilor de transport?

*Sunt permise transportul de țiței și de produse petrochimice iraniene, precum și furnizarea serviciilor de asigurare și reasigurare, inclusiv asigurare de protecție și despăgubire (P&I). Începând cu ziua punerii în aplicare (16 ianuarie 2016) sunt totodată permise transportul de produse petroliere și gaz natural lichefiat din Iran, precum și furnizarea serviciilor de asigurare și reasigurare, inclusiv asigurare de protecție și despăgubire (P&I). Începând cu ziua punerii în aplicare, mai sunt permise și alte activități și tranzacții legate de țițeiul și gazele naturale iraniene, precum furnizarea de finanțare[[82]](#footnote-82).*

1. Sunt ridicate sancțiunile care vizează entități precum Compania Națională Iraniană a Petrolului?

*Niciuna dintre entitățile radiate de pe listă nu mai face obiectul măsurilor restrictive[[83]](#footnote-83). Începând cu ziua punerii în aplicare (16 ianuarie 2016), Compania Națională Iraniană a Petrolului, precum și filialele și societățile afiliate sunt radiate de pe lista entităților, prin urmare sancțiunile împotriva acestor entități sunt ridicate, iar tranzacțiile sunt permise.*

1. Sunt permise investițiile în sectoarele țițeiului, gazelor și petrochimiei din Iran?

*Da, începând cu ziua punerii în aplicare (16 ianuarie 2016) sunt permise investițiile în sectoarele țițeiului, gazelor și petrochimiei din Iran[[84]](#footnote-84).*

1. Unui resortisant al UE îi este interzis să facă afaceri cu o entitate iraniană în care o persoană fizică sau o entitate înscrisă pe listă de către UE deține interese minoritare sau interese care nu controlează?

*Resortisanților UE le este interzis să pună la dispoziție fonduri sau resurse economice persoanelor și entităților înscrise pe listă, fie direct, fie indirect[[85]](#footnote-85). „Orientările privind punerea în aplicare și evaluarea măsurilor restrictive (sancțiunilor) în cadrul politicii externe și de securitate comune a UE” conțin criteriile utilizate pentru a se determina controlul sau deținerea și pentru a se stabili dacă fonduri sau resurse economice sunt puse în mod indirect la dispoziția persoanelor și entităților desemnate[[86]](#footnote-86).*

**Sectoarele navigației, construcțiilor navale și transporturilor**

1. Este permisă furnizarea de nave concepute pentru transportul țițeiului și produselor petrochimice iraniene?

*Da, este permisă furnizarea de nave concepute pentru transportul sau depozitarea țițeiului și produselor petrochimice unor persoane sau entități iraniene neînscrise pe listă[[87]](#footnote-87), precum și oricărei persoane sau entități pentru transportul de țiței iranian sau de produse petrochimice iraniene*[[88]](#footnote-88).

1. Sunt permise exportul către Iran de echipamente navale și tehnologii pentru construcția navelor?

*Da, începând cu ziua punerii în aplicare (16 ianuarie 2016) sunt permise exportul de echipamente navale și tehnologii pentru construcția, întreținerea sau modernizarea navelor către Iran sau către întreprinderi iraniene[[89]](#footnote-89) sau aflate în proprietate iraniană neînscrise pe listă și care desfășoară activități în acest sector[[90]](#footnote-90).*

1. Sunt permise construcția și repararea navelor iraniene?

*Da, începând cu ziua punerii în aplicare (16 ianuarie 2016), sunt permise vânzarea, furnizarea, transferul sau exportul de echipamente navale și tehnologii pentru construcția, întreținerea sau modernizarea navelor către Iran sau către orice persoană iraniană care desfășoară activități în acest sector, cum ar fi National Iranian Tanker Company (NITC) și Islamic Republic of Iran Shipping Lines (IRISL). Tot din ziua punerii în aplicare, sunt permise participarea la proiectarea, construcția și repararea de nave de transport de mărfuri și de nave petroliere pentru Iran sau pentru persoane iraniene neînscrise pe listă sau pentru întreprinderi deținute de Iran[[91]](#footnote-91) care desfășoară activități în acest sector, precum NITC și IRISL[[92]](#footnote-92).*

1. Este permisă furnizarea de servicii de arborare a pavilionului și de clasificare pentru nave deținute sau controlate de către persoane iraniene?

*Da, începând cu ziua punerii în aplicare (16 ianuarie 2016), sunt permise furnizarea de servicii de arborare a pavilionului și de clasificare, inclusiv cele referitoare la specificațiile tehnice, numerele de înregistrare și identificare de orice fel navelor petroliere și de transport de mărfuri iraniene deținute sau controlate de întreprinderi iraniene neînscrise pe listă[[93]](#footnote-93) sau deținute de Iran și care desfășoară activități în sectoarele navigației și construcțiilor navale, precum NITC și IRISL.*

1. Este permisă furnizarea de servicii de buncherare sau de aprovizionare a navelor în beneficiul navelor aflate în proprietate iraniană sau contractate de Iran?

*Da, începând cu ziua punerii în aplicare (16 ianuarie 2016) este permisă furnizarea de servicii de buncherare sau de aprovizionare a navelor în beneficiul navelor aflate în proprietate iraniană sau contractate de Iran, inclusiv navele navlosite, care nu transportă articole interzise[[94]](#footnote-94).*

**Aur, alte metale prețioase, bancnote și monede**

1. Este permis să se bată monedă pentru Iran sau să se livreze Băncii Centrale a Iranului bancnote iraniene nou tipărite sau neemise?

*Începând cu ziua punerii în aplicare (16 ianuarie 2016), este permisă livrarea de monede nou bătute și de bancnote iraniene nou tipărite sau neemise către sau în beneficiul Băncii Centrale a Iranului[[95]](#footnote-95).*

1. Este permis exportul de diamante către Iran?

*Începând cu ziua punerii în aplicare (16 ianuarie 2016), se permite vânzarea, cumpărarea, transportul sau intermedierea de diamante către Iran[[96]](#footnote-96).*

1. Se permite furnizarea, vânzarea, cumpărarea, transferul, exportul sau importul aurului și al altor metale prețioase către și dinspre Iran, guvernul Iranului, organismele, corporațiile și agențiile sale publice, orice persoană, entitate sau organism deținut sau controlat de acestea?

*Da, se permit vânzarea, furnizarea, cumpărarea, exportul sau transferul aurului și al metalelor prețioase, precum și furnizarea de servicii conexe de intermediere, finanțare și securitate, către, de la sau pentru guvernul Iranului, organismele, corporațiile și agențiile sale publice sau Banca Centrală a Iranului, organismele, corporațiile și agențiile sale publice, orice persoană, entitate sau organism care acționează în numele sau la îndrumarea acestora sau orice entitate sau organism deținut sau controlat de acestea.*

**Metale și produse software**

1. Sunt ridicate toate restricțiile vizând exportul de produse software?

*Începând cu ziua punerii în aplicare (16 ianuarie 2016), sunt permise exporturile de produse software către Iran, cu următoarele excepții:*

* *Vânzarea, furnizarea, transferul sau exportul de produse software de planificare a resurselor întreprinderii, concepute în mod special pentru utilizarea în industria nucleară și cea militară, astfel cum sunt descrise în anexa VIIA la Regulamentul nr. 267/2012 al Consiliului, fac obiectul unei autorizări prealabile care urmează să fie acordată, după analizarea fiecărui caz în parte, de către autoritatea competentă a statului membru în cauză;*
* *Vânzarea, furnizarea, transferul sau exportul de produse software aferente echipamentelor și tehnologiilor nucleare menționate în anexele I și II la Regulamentul nr. 267/2012 al Consiliului fac obiectul unei autorizări prealabile care urmează să fie acordată, după analizarea fiecărui caz în parte, de către autoritatea competentă a statului membru în cauză;*
* *Prin contrast, vânzarea, furnizarea, transferul sau exportul de produse software aferente rachetelor balistice menționate în anexa III la Regulamentul nr. 267/2012 al Consiliului sunt în continuare interzise.*

1. Ce metale continuă să facă obiectul unor restricții vizând vânzarea, furnizarea sau exportul către Iran?

*Începând cu ziua punerii în aplicare (16 ianuarie 2016), sunt permise exporturile de metale către Iran, cu următoarea excepție:*

* + - *Vânzarea, furnizarea, transferul sau exportul grafitului și metalelor în stare brută sau semifinisată, precum și furnizarea de servicii de asistență tehnică sau formare, de finanțare sau de sprijin financiar fac obiectul unei autorizări prealabile care urmează să fie acordată, după analizarea fiecărui caz în parte, de către autoritățile competente ale statului membru. Lista elementelor vizate de această restricție este disponibilă în anexa VIIB la Regulamentul nr. 267/2012 al Consiliului.*

1. Îi este permis unei entități să investească în producția sau în instalații de producție în Iran pentru producerea de metale care fac obiectul unui regim de autorizare a exporturilor?

*Da, JCPOA nu împiedică investițiile în Iran în sectoarele aferente bunurilor a căror vânzare, furnizare, transfer sau export continuă să facă obiectul unui regim de autorizare a exporturilor.*

1. Vânzarea sau exportul de oxid de aluminiu (alumină) către Iran face obiectul unei autorizări prealabile din partea UE?

*Lista grafitului și metalelor în stare brută sau semifinisată care fac obiectul unei autorizări prealabile care urmează să fie acordată, după analizarea fiecărui caz în parte, de către autoritatea competentă a statului membru în cauză[[97]](#footnote-97) se găsește în anexa VIIB la Regulamentul nr. 267/2012 al Consiliului.*

1. Se permite vânzarea, furnizarea, transferul sau exportul produselor software ori furnizarea de asistență tehnică și financiară vizând produsele software în beneficiul unei persoane, unui organism sau unei entități iraniene?

*Vânzarea, furnizarea, transferul sau exportul de produse software de planificare a resurselor întreprinderii[[98]](#footnote-98), incluzând actualizări și furnizarea de servicii asociate, către orice persoană, entitate sau organism iranian sau în scopul utilizării în Iran nu mai sunt interzise din ziua punerii în aplicare (16 ianuarie 2016), dar fac obiectul unei autorizări prealabile care urmează să fie acordată, după analizarea fiecărui caz în parte, de către autoritățile competente ale statelor membre.*

**Măsuri care au legătură cu proliferarea nucleară**

1. Unde poate fi găsită lista produselor cu dublă utilizare care pot fi exportate către Iran?

*Lista produselor cu dublă utilizare care pot fi exportate către Iran – cu condiția acordării unei autorizări prealabile – se găsește în anexa I (lista Grupului furnizorilor nucleari, partea I și partea II) la Regulamentul nr. 267/2012 al Consiliului. Anexa II (lista autonomă a UE) conține produse cu o natură comparabilă[[99]](#footnote-99) produselor cu dublă utilizare, care pot fi de asemenea exportate, cu condiția acordării unei autorizări prealabile. În plus, se pot depune cereri pentru obținerea de licențe pentru export pentru alte produse cu dublă utilizare menționate în anexa I la Regulamentul (CE) 428/2009, conform prevederilor regulamentului în cauză.*

1. Se permite depunerea de cereri pentru obținerea de licențe pentru exportul produselor cu dublă utilizare către Iran?

*Da, licențele pentru exportul produselor cu dublă utilizare ar trebui solicitate autorităților competente din statul membru relevant. Lista autorităților naționale competente este disponibilă în anexa X la Regulamentul nr. 267/2012 al Consiliului.*

1. Autorizarea pentru exportul produselor cu dublă utilizare eliberată de un stat membru al UE este valabilă și în alte state membre ale UE?

*Da, autorizările pentru exportul de produse cu dublă utilizare eliberate de autoritățile competente ale statului membru în care își are sediul exportatorul sunt valabile pe întreg teritoriul Uniunii.*

1. Cât timp va necesita obținerea unei licențe?

*Acest aspect depinde de autoritatea competentă relevantă responsabilă de eliberarea licențelor.*

1. Articolul 2d alineatul (3) litera (b) din Regulamentul nr. 267/2012 al Consiliului precizează că statele membre notifică AIEA produsele furnizate incluse pe lista Grupului furnizorilor nucleari. Se are în vedere o trimitere la ambele liste (lista Grupului furnizorilor nucleari, partea I și partea II)?

*Obligația de notificare se referă la ambele liste – partea I și partea II – ale Grupului furnizorilor nucleari și se regăsește în anexa I la Regulamentul nr. 267/2012 al Consiliului.*

56a. Care sunt cerințele referitoare la declarația privind utilizarea finală care trebuie făcută atunci când se exportă în Iran articolele enumerate în anexa II la Regulamentul nr. 267/2012?

*Conform articolului 3a alineatul (6), articolului 3c alineatul (2) și articolului 3d alineatul (2) litera (b), exportatorul depune o declarație privind utilizarea finală semnată de către utilizatorul final sau destinatarul iranian (denumită în continuare „declarația privind utilizarea finală”), fie prin intermediul modelului stabilit în anexa IIa la Regulamentul nr. 267/2012 al Consiliului, fie prin intermediul unui document echivalent. Această declarație ar trebui să fie făcută în momentul depunerii cererii de autorizație.*

*Declarația privind utilizarea finală nu este necesară pentru exporturile temporare de articole relevante, deoarece nu există nicio utilizare finală a acestora în țara de destinație. În toate celelalte cazuri, declarația privind utilizarea finală semnată de către utilizatorul final sau destinatarul iranian este obligatorie.*

56b. Ce se înțelege prin exportul temporar în Iran al articolelor enumerate în anexa II la Regulamentul nr. 267/2012?

*Noțiunea de „exporturi temporare” menționată la articolul 3a alineatul (6), articolul 3c alineatul (2) și articolul 3d alineatul (2) litera (b) se referă la situația în care articolele respective ies temporar de pe teritoriul vamal al Uniunii și/sau de pe teritoriul unui stat membru și se întorc în statul lor de origine într-un interval de timp relativ scurt și predefinit. Această noțiune se referă mai ales la situațiile în care articolele sunt prezentate cu ocazia unui târg, a unei expoziții sau a unui congres.*

*În conformitate cu specificațiile autorizației generale de export a Uniunii EU004, la care se face referire la articolul 9 alineatul (1) din Regulamentul (CE) nr. 428/2009, „expoziție sau târg” înseamnă evenimente comerciale cu o anumită durată, în cadrul cărora mai mulți expozanți își prezintă produsele vizitatorilor comerciali sau publicului larg. Un „congres” se referă la un eveniment științific ce implică demonstrații sau prezentări similare. Solicitanții unui export temporar de articole trebuie să garanteze returnarea articolelor în cauză pe teritoriul vamal al UE în starea lor originală, fără înlăturarea, copierea sau diseminarea vreunei părți componente sau a vreunui program informatic, în termen de 120 de zile de la data exportului temporar.*

56c. Este permis exportul articolelor care figurează în anexa II la Regulamentul nr. 267/2012 atunci când locul de utilizare finală a acestora în Iran nu este cunoscut? În ce condiții?

*Articolul 3a alineatul (6), articolul 3c alineatul (2) și articolul 3d alineatul (2) litera (b) din Regulamentul nr. 267/2012 al Consiliului prevăd, ca principiu de bază, faptul că trebuie să se furnizeze informații privind locul de utilizare finală a articolelor. Modelul declarației privind utilizarea finală din anexa IIa la regulamentul menționat anterior clarifică faptul că aceste informații pot fi omise în situațiile specifice în care destinatarul articolelor este un comerciant, un comerciant cu amănuntul, un distribuitor cu ridicata sau un revânzător și, prin urmare, utilizatorul final și locul de utilizare finală nu sunt cunoscute încă în momentul depunerii cererii de autorizație prealabilă.*

*În astfel de situații specifice, luând în considerare toate circumstanțele relevante, autoritatea competentă își rezervă libertatea fie (i) de a autoriza efectuarea tranzacției în lipsa informațiilor privind locul de utilizare finală a articolelor furnizate, în cazul în care consideră că restul informațiilor sunt suficiente pentru a garanta faptul că articolele vor fi folosite în conformitate cu regulamentul menționat anterior, fie (ii), în caz contrar, de a refuza acordarea autorizației.*

56d. O autoritate națională competentă poate să solicite informații referitoare la locul de utilizare finală a articolelor exportate enumerate în anexa II la Regulamentul nr. 267/2012 după ce licența a fost acordată?

*În cazul în care o autoritate competentă autorizează o tranzacție în lipsa informațiilor referitoare la locul de utilizare finală a articolelor furnizate (cu alte cuvinte, pentru situațiile specifice în care destinatarul produselor este un comerciant, un comerciant cu amănuntul, un distribuitor cu ridicata sau un revânzător și, prin urmare, utilizatorul final și locul de utilizare finală nu sunt cunoscute încă în momentul depunerii cererii de autorizație prealabilă), articolul 3a alineatul (6a), articolul 3c alineatul (2a) și articolul 3d alineatul (2) litera (b) din Regulamentul nr. 267/2012 al Consiliului prevăd faptul că aceste informații trebuie să fie furnizate ulterior, în momentul în care devin cunoscute, dacă autoritatea competentă solicită acest lucru.* Nerespectarea obligației de a furniza informațiile respective, dacă acest lucru este solicitat de către autoritatea competentă, ar trebui să fie luată în considerare de aceasta din urmă atunci când evaluează cererile ulterioare de acordare a unei autorizații depuse de către același exportator ori vizând același destinatar, în special în ceea ce privește existența unor motive întemeiate pentru care să se considere că articolele în cauză ar contribui la activități de retratare, de îmbogățire sau legate de apa grea sau la alte activități legate de domeniul nuclear care nu sunt în conformitate cu JCPOA, în sensul articolului 3a alineatul (4).

**Armament și rachete balistice**

1. Exporturile de arme fac, la rândul lor, obiectul unei autorizări prealabile prin intermediul canalului de achiziție?

*Embargoul UE asupra armelor nu a fost ridicat în ziua punerii în aplicare (16 ianuarie 2016). Sancțiunile aferente armelor, inclusiv furnizarea de servicii asociate, rămân în vigoare.*

**Includerea pe listă a persoanelor, a entităților și a organismelor (înghețarea activelor și interdicția de acordare a vizelor)**

1. Este permisă derularea afacerilor cu oricine din Iran? Sau continuă să existe persoane și entități înscrise pe listă?

*Da, în termeni generali, începând cu ziua punerii în aplicare (16 ianuarie 2016), este permisă derularea afacerilor cu persoane sau entități iraniene, cu excepția celor care rămân înscrise pe listă sau care sunt înscrise pe listă în temeiul unui alt regim de sancțiuni al UE, continuând astfel să facă obiectul măsurilor de înghețare a activelor, inclusiv al interdicției de a pune la dispoziție fonduri sau resurse economice. Se recomandă consultarea listelor respective înainte de demararea unei relații de afaceri. Un registru central al persoanelor și entităților supuse sancțiunilor UE este disponibil online[[100]](#footnote-100).*

1. Cum se poate verifica dacă o entitate sau o persoană se află pe lista cu sancțiuni?

*Este răspunderea fiecărei persoane și entități din UE și a resortisanților UE din toată lumea să ia toate măsurile de precauție pentru a se asigura că nu pun fonduri sau resurse economice la dispoziția unei persoane înscrise pe listă.*

*Un registru central al persoanelor și entităților supuse sancțiunilor UE este disponibil online[[101]](#footnote-101).*

1. JCPOA permite impunerea de noi sancțiuni contra persoanelor și entităților iraniene pentru furnizarea de sprijin guvernului Iranului după ziua punerii în aplicare?

*În conformitate cu JCPOA, UE va evita să impună noi sancțiuni împotriva persoanelor sau entităților iraniene exclusiv pentru motivul de a fi furnizat sprijin guvernului Iranului, cum ar fi sprijin material, logistic sau financiar.*

**Reintroducerea sancțiunilor**

1. Ce motive ar putea genera reintroducerea sancțiunilor economice și financiare de către UE?

*În eventualitatea încălcării grave de către Iran a angajamentelor sale în cadrul JCPOA și după epuizarea tuturor etapelor disponibile în cadrul mecanismului de soluționare a litigiilor, UE reintroduce sancțiunile UE care au fost ridicate („mecanismul de reinstituire a sancțiunilor UE”). Trebuie remarcat faptul că toate părțile JCPOA sunt hotărâte să evite orice comportament care ar putea fi clasificat drept neîndeplinire a obligațiilor și să evite reimpunerea sancțiunilor prin activarea mecanismului de soluționare a litigiilor.*

1. Sub ce formă vor fi reintroduse sancțiunile UE în cazul aplicării „mecanismului de reinstituire a sancțiunilor UE”?

*În cazul aplicării „mecanismului de reinstituire a sancțiunilor UE”, după epuizarea tuturor etapelor disponibile în cadrul mecanismului de soluționare a litigiilor, toate sancțiunile UE adoptate în legătură cu programul nuclear iranian care au fost suspendate și/sau anulate vor fi reintroduse printr-o decizie a Consiliului UE, pe baza unei recomandări a Înaltului Reprezentant al Uniunii Europene pentru afaceri externe și politica de securitate, a Franței și a Germaniei.* *Reintroducerea sancțiunilor UE în cazul încălcării grave de către Iran a angajamentelor sale din cadrul JCPOA se va efectua în conformitate cu dispozițiile aplicabile în perioada impunerii inițiale a sancțiunilor.*

1. Cum va afecta reintroducerea sancțiunilor UE contractele în derulare?

*În eventualitatea reintroducerii sancțiunilor UE, sancțiunile nu vor avea efect retroactiv. Se va permite executarea contractelor încheiate în perioada în care ridicarea sancțiunilor prevăzută de JCPOA a fost în vigoare și în conformitate cu cadrul legislativ al UE, în conformitate cu dispozițiile aplicabile în perioada impunerii inițiale a sancțiunilor, pentru a permite întreprinderilor să pună capăt activităților. Detaliile privind perioada permisă de executare a contractelor anterioare vor fi indicate în actele juridice care vor prevedea reintroducerea sancțiunilor UE. De exemplu, reintroducerea sancțiunilor în legătură cu activitățile de investiții nu ar determina sancționarea retroactivă a investițiilor efectuate înainte de data aplicării mecanismului de reinstituire a sancțiunilor, iar executarea contractelor de investiții încheiate înainte de reintroducerea sancțiunilor va fi permisă în conformitate cu dispozițiile anterioare aplicabile în perioada impunerii inițiale a sancțiunilor. Contractele permise în perioada în care regimul sancțiunilor era încă în vigoare nu vor fi vizate de reintroducerea sancțiunilor.*

1. Momentul aplicării mecanismului de reintroducere a sancțiunilor va fi anunțat public?

*Reintroducerea sancțiunilor UE va implica adoptarea de acte legislative care să pună capăt suspendării articolelor din Decizia 2010/413/PESC a Consiliului, astfel cum a fost modificată prin Decizia (PESC) 2015/1863 a Consiliului, și care să reintroducă articolele corespunzătoare în Regulamentul nr. 267/2012 al Consiliului. Aceste acte legislative vor fi publicate în Jurnalul Oficial al Uniunii Europene și sunt deci disponibile publicului[[102]](#footnote-102).*

**Canalul de achiziție**

1. Cum funcționează canalul de achiziție?

*Consiliul de Securitate al ONU va răspunde solicitărilor statelor de a exporta anumite bunuri și de a derula anumite activități în Iran (lista Grupului furnizorilor nucleari/anexa I la Regulamentul nr. 267/2012 al Consiliului) după primirea unei recomandări din partea Grupului de lucru pentru achiziții/Comisiei mixte.*

1. Care e rolul Grupului de lucru pentru achiziții?

*Rolul Grupului de lucru pentru achiziții este de a face evaluări și de a oferi recomandări în numele Comisiei mixte privind propunerile de transferuri către Iran sau propunerile de activități cu Iranul vizând domeniul nuclear[[103]](#footnote-103).*

1. Cine este „coordonatorul” menționat la punctul 6.4.1 din anexa IV la JCPOA?

*Înaltul Reprezentant îndeplinește rolul de coordonator al Grupului de lucru pentru achiziții[[104]](#footnote-104).*

1. În ce mod este asigurată confidențialitatea informațiilor cu ocazia transmiterii unei cereri de autorizare, de exemplu în ceea ce privește informațiile sensibile cu caracter economic?

*Funcționarea Grupului de lucru pentru achiziții face obiectul normelor ONU privind confidențialitatea[[105]](#footnote-105). Pe lângă confidențialitatea asigurată la nivelul ONU, Grupul de lucru pentru achiziții respectă „*[*Declarația privind confidențialitatea în cadrul Grupului de lucru pentru achiziții și al Comisiei mixte privind chestiunile referitoare la canalul de achiziție*](https://www.un.org/securitycouncil/sites/www.un.org.securitycouncil/files/confidentiality_statement_pwg_procument_channel_0.pdf)*”.*

1. Cum va comunica Grupul de lucru pentru achiziții autorităților naționale deciziile privind autorizarea?

*Grupul de lucru pentru achiziții va evalua cererile și va face o recomandare Consiliului de Securitate al ONU, care va comunica ulterior decizia luată autorităților naționale competente.*

**9. Documente de referință**

**Planul comun de acțiune cuprinzător (JCPOA)**

* JCPOA

<http://eeas.europa.eu/statements-eeas/docs/iran_agreement/iran_joint-comprehensive-plan-of-action_en.pdf>

* JCPOA - Anexa I - Măsuri din domeniul nuclear

<https://eeas.europa.eu/sites/eeas/files/annex_1_nuclear_related_commitments_en.pdf>

* JCPOA - Anexa II - Angajamente privind sancțiunile

<http://eeas.europa.eu/statements-eeas/docs/iran_agreement/annex_2_sanctions_related_commitments_en.pdf>

* JCPOA - Anexa II - Apendice

<http://eeas.europa.eu/statements-eeas/docs/iran_agreement/annex_1_attachements_en.pdf>

* JCPOA - Anexa III - Cooperarea nucleară civilă

<http://eeas.europa.eu/statements-eeas/docs/iran_agreement/annex_3_civil_nuclear_cooperation_en.pdf>

* JCPOA - Anexa IV - Comisia mixtă

<http://eeas.europa.eu/statements-eeas/docs/iran_agreement/annex_4_joint_commission_en.pdf>

* JCPOA - Anexa V - Planul de punere în aplicare

<http://eeas.europa.eu/statements-eeas/docs/iran_agreement/annex_5_implementation_plan_en.pdf>

* JCPOA – broșură în format electronic

https://www.eeas.europa.eu/sites/default/files/jcpoa\_e-book.pdf

**Organizația Națiunilor Unite**

* Rezoluția 2231(2015) a Consiliului de Securitate al ONU

<https://www.un.org/securitycouncil/content/2231/background>

* Consiliul de Securitate al ONU

<http://www.un.org/en/sc/>

**Acte juridice ale UE**

* Decizia 2010/413/PESC a Consiliului din 26 iulie 2010 privind adoptarea de măsuri restrictive împotriva Iranului și de abrogare a Poziției comune 2007/140/PESC

<https://eur-lex.europa.eu/legal-content/RO/TXT/?uri=CELEX:02010D0413-20190529>

* Decizia (PESC) 2015/1863 a Consiliului din 18 octombrie 2015 de modificare a Deciziei 2010/413/PESC privind adoptarea de măsuri restrictive împotriva Iranului

<http://eur-lex.europa.eu/legal-content/RO/TXT/PDF/?uri=CELEX:32015D1863&from=RO>

* Regulamentul (UE) nr. 267/2012 al Consiliului din 23 martie 2012 privind măsuri restrictive împotriva Iranului și de abrogare a Regulamentului (UE) 961/2010

<https://eur-lex.europa.eu/legal-content/RO/TXT/?uri=CELEX:02012R0267-20190529>

* Regulamentul (UE) 2015/1861 al Consiliului din 18 octombrie 2015 de modificare a Regulamentului (UE) nr. 267/2012 privind măsuri restrictive împotriva Iranului (inclusiv anexele)

<http://eur-lex.europa.eu/legal-content/RO/TXT/PDF/?uri=CELEX:32015R1861&from=RO>

* Regulamentul de punere în aplicare (UE) 2015/1862 al Consiliului din 18 octombrie 2015 privind punerea în aplicare a Regulamentului (UE) nr. 267/2012 privind măsuri restrictive împotriva Iranului

<http://eur-lex.europa.eu/legal-content/RO/TXT/PDF/?uri=CELEX:32015R1862&qid=1452102679407&from=RO>

* Decizia (PESC) 2016/37 a Consiliului din 16 ianuarie 2016 privind data aplicării Deciziei (PESC) 2015/1863 de modificare a Deciziei 2010/413/PESC privind adoptarea de măsuri restrictive împotriva Iranului

<http://eur-lex.europa.eu/legal-content/RO/TXT/?uri=OJ:L:2016:011I:TOC>

* Informare: Informare privind data aplicării Regulamentului (UE) 2015/1861 al Consiliului din 18 octombrie 2015 de modificare a Regulamentului (UE) nr. 267/2012 privind măsuri restrictive împotriva Iranului (JO L 274, 18.10.2015, p. 1) și a Regulamentului de punere în aplicare (UE) 2015/1862 al Consiliului din 18 octombrie 2015 privind punerea în aplicare a Regulamentului (UE) nr. 267/2012 privind măsuri restrictive împotriva Iranului (JO L 274, 18.10.2015, p. 161)

<http://eur-lex.europa.eu/legal-content/RO/TXT/?uri=OJ:C:2016:015I:TOC>

* Decizia de punere în aplicare (PESC) 2016/78 a Consiliului din 22 ianuarie 2016 privind punerea în aplicare a Deciziei 2010/413/PESC privind adoptarea de măsuri restrictive împotriva Iranului

<https://eur-lex.europa.eu/legal-content/RO/TXT/?uri=CELEX%3A32016D0078&qid=1713960265565>

* Regulamentul de punere în aplicare (UE) 2016/74 al Consiliului din 22 ianuarie 2016 privind punerea în aplicare a Regulamentului (UE) nr. 267/2012 privind măsuri restrictive împotriva Iranului

<https://eur-lex.europa.eu/legal-content/RO/TXT/?uri=CELEX%3A32016R0074&qid=1713960370645>

* Regulamentul de punere în aplicare (UE) 2016/1375 al Comisiei din 29 iulie 2016 de modificare a Regulamentului (UE) nr. 267/2012 al Consiliului privind măsuri restrictive împotriva Iranului

<http://eur-lex.europa.eu/legal-content/RO/TXT/?qid=1477054608679&uri=CELEX:32016R1375>

* Decizia (PESC) 2017/974 a Consiliului din 8 iunie 2017 de modificare a Deciziei 2010/413/PESC privind adoptarea de măsuri restrictive împotriva Iranului

<http://eur-lex.europa.eu/legal-content/AUTO/?uri=CELEX:32017D0974&qid=1497335965624&rid=1>

* Regulamentul (UE) 2017/964 al Consiliului din 8 iunie 2017 de modificare a Regulamentului (UE) nr. 267/2012 privind măsuri restrictive împotriva Iranului

<http://eur-lex.europa.eu/legal-content/AUTO/?uri=CELEX:32017R0964&qid=1497336026549&rid=1>

* DECIZIA (PESC) 2023/2195 A CONSILIULUI din 16 octombrie 2023 de modificare a Deciziei 2010/413/PESC privind adoptarea de măsuri restrictive împotriva Iranului

<https://eur-lex.europa.eu/eli/dec/2023/2195>

* REGULAMENTUL DE PUNERE ÎN APLICARE (UE) 2023/2196 AL CONSILIULUI din 16 octombrie 2023 privind punerea în aplicare a Regulamentului (UE) nr. 267/2012 privind măsuri restrictive împotriva Iranului

<https://eur-lex.europa.eu/legal-content/RO/TXT/?uri=OJ:L_202302196>

**Alte documente relevante ale UE**

* Întrebări frecvente privind măsurile restrictive impuse de UE

<http://eeas.europa.eu/cfsp/sanctions/docs/frequently_asked_questions_ro.pdf>

* Orientări privind punerea în aplicare și evaluarea măsurilor restrictive în cadrul politicii externe și de securitate comune a UE

<http://register.consilium.europa.eu/doc/srv?l=RO&f=ST%2011205%202012%20INIT>

* Noi elemente privind noțiunile de deținere și control și privind punerea la dispoziție a fondurilor sau resurselor economice

<http://register.consilium.europa.eu/pdf/ro/13/st09/st09068.en13.pdf>

* Bune practici ale Uniunii Europene de aplicare eficientă a măsurilor restrictive

<https://data.consilium.europa.eu/doc/document/ST-8519-2018-INIT/ro/pdf>

* Harta sancțiunilor UE

[https://www.sanctionsmap.eu/#/main](https://www.sanctionsmap.eu/%23/main)

1. Se precizează faptul că prezenta notă de informare nu este obligatorie din punct de vedere juridic, fiind elaborată doar cu titlu ilustrativ. [↑](#footnote-ref-1)
2. SUA și-au anunțat retragerea din JCPOA la 8 mai 2018. Pentru informații suplimentare, vă rugăm să consultați secțiunea 7. [↑](#footnote-ref-2)
3. În actele juridice ale UE, termenul „măsuri restrictive” este utilizat în locul termenului „sancțiuni”. În sensul prezentei note de informare, termenii „sancțiuni” și „măsuri restrictive” sunt folosiți cu același înțeles. [↑](#footnote-ref-3)
4. SUA și-au anunțat retragerea din JCPOA la 8 mai 2018. Pentru informații suplimentare, vă rugăm să consultați secțiunea 7. [↑](#footnote-ref-4)
5. În sensul JCPOA și al prezentei note de informare, sintagma „sancțiuni multilaterale” cuprinde măsurile restrictive ale UE. [↑](#footnote-ref-5)
6. Rezoluția 2231(2015) a Consiliului de Securitate al ONU, adoptată de Consiliul de Securitate la 20 iulie 2015. [↑](#footnote-ref-6)
7. Anexa I: Măsuri legate de domeniul nuclear, Anexa II: Angajamente privind sancțiunile, Anexa III: Cooperarea nucleară civilă, Anexa IV: Comisia mixtă și Anexa V: Planul de punere în aplicare. [↑](#footnote-ref-7)
8. Pentru detalii complete, a se consulta DECIZIA (PESC) 2023/2195 A CONSILIULUI din 16 octombrie 2023 de modificare a Deciziei 2010/413/PESC privind adoptarea de măsuri restrictive împotriva Iranului și REGULAMENTUL DE PUNERE ÎN APLICARE (UE) 2023/2196 AL CONSILIULUI din 16 octombrie 2023 privind punerea în aplicare a Regulamentului (UE) nr. 267/2012 privind măsuri restrictive împotriva Iranului. [↑](#footnote-ref-8)
9. A se vedea și „JCPOA: Declarația Înaltului Reprezentant în calitate de coordonator al Comisiei mixte a Planului comun de acțiune cuprinzător” <https://www.eeas.europa.eu/eeas/jcpoa-statement-high-representative-coordinator-joint-commission-joint-comprehensive-plan-action_en?s=66> [↑](#footnote-ref-9)
10. <http://www.consilium.europa.eu/ro/press/press-releases/2015/07/20-fac-iran/> [↑](#footnote-ref-10)
11. Mai multe informații despre actele juridice ale UE sunt disponibile în secțiunea 4 privind cadrul legislativ. [↑](#footnote-ref-11)
12. Astfel cum figurează în secțiunea 16.1 din anexa V la JCPOA. [↑](#footnote-ref-12)
13. Mai multe informații despre actele juridice ale UE sunt disponibile în secțiunea 4 privind cadrul legislativ. [↑](#footnote-ref-13)
14. Astfel cum este prevăzut la punctul 15 din anexa V la JCPOA. [↑](#footnote-ref-14)
15. Astfel cum este prevăzut la punctele 16 și 17 din anexa V la JCPOA. [↑](#footnote-ref-15)
16. Astfel cum este prevăzut în secțiunile 16.1-16.4 din anexa V la JCPOA. [↑](#footnote-ref-16)
17. *Jurnalul Oficial al Uniunii Europene* L 274, 18.10.2015, p.1; a se vedea articolul 2 din Decizia (PESC) 2015/1863. [↑](#footnote-ref-17)
18. Ca parte a Planului comun de acțiune, la 20 ianuarie 2014, UE a suspendat sancțiunile care vizau produsele petrochimice, aurul și metalele prețioase, interdicțiile privind furnizarea de servicii de asigurare și de transport în legătură cu vânzarea de țiței iranian, precum și privind navele. Pragurile de autorizare a transferurilor financiare din și către Iran au fost majorate. [↑](#footnote-ref-18)
19. Astfel cum este prevăzut în secțiunile 20.1-20.4 din anexa V la JCPOA. [↑](#footnote-ref-19)
20. Aceste restricții includ canalul de achiziție, astfel cum este descris în secțiunea 5.2 a prezentei note. [↑](#footnote-ref-20)
21. Astfel cum este prevăzut la punctele 36 și 37 din JCPOA. [↑](#footnote-ref-21)
22. Rezoluțiile 1696(2006), 1737(2006), 1747(2007), 1803(2008), 1835(2008), 1929(2010) și 2224(2015) ale Consiliului de Securitate al ONU. [↑](#footnote-ref-22)
23. A se vedea punctul 28 din JCPOA. [↑](#footnote-ref-23)
24. *Jurnalul Oficial al Uniunii Europene*, seria C, nr. 345, 18.10.2015, p 1. [↑](#footnote-ref-24)
25. Activitățile permise în perioada suspendării sancțiunilor, astfel cum sunt prevăzute, în detaliu, în secțiunea 3 a prezentei note de informare. [↑](#footnote-ref-25)
26. Astfel cum este prevăzut în secțiunile 16.1-16.4 din anexa V la JCPOA. [↑](#footnote-ref-26)
27. Pentru detaliile exacte ale activităților permise, se face trimitere la anexa II la JCPOA. Această secțiune descrie activitățile permise după ridicarea sancțiunilor în ziua punerii în aplicare (16 ianuarie 2016). Nu sunt incluse alte activități care erau permise în perioada în care regimul sancțiunilor era în vigoare și care, prin urmare, continuă să fie permise și după ziua punerii în aplicare. [↑](#footnote-ref-27)
28. Cu excepția persoanelor fizice sau juridice, entităților sau organismelor iraniene, inclusiv instituții financiare și de credit care fac obiectul măsurilor restrictive și după ziua punerii în aplicare, astfel cum figurează în apendicele 2 la anexa II la JCPOA. Lista consolidată și actualizată a persoanelor și entităților sancționate poate fi găsită la adresa <https://data.europa.eu/euodp/data/dataset/consolidated-list-of-persons-groups-and-entities-subject-to-eu-financial-sanctions/resource/3a1d5dd6-244e-4118-82d3-db3be0554112>, precum și consultând harta sancțiunilor UE (<https://sanctionsmap.eu/>). [↑](#footnote-ref-28)
29. Persoanele și entitățile care figurează în apendicele 1 la anexa II la JCPOA. [↑](#footnote-ref-29)
30. Pentru detalii privind regimul de autorizare și lista bunurilor care fac obiectul acestui regim, a se vedea secțiunea 5.2. referitoare la sancțiunile care rămân în vigoare după ziua punerii în aplicare. [↑](#footnote-ref-30)
31. Pentru detalii privind regimul de autorizare, a se vedea secțiunea 5.2. referitoare la sancțiunile care rămân în vigoare după ziua punerii în aplicare. [↑](#footnote-ref-31)
32. A se vedea, de asemenea, secțiunea 4 privind cadrul legislativ al UE. Lista consolidată și actualizată a persoanelor și entităților sancționate poate fi găsită la adresa <https://data.europa.eu/euodp/data/dataset/consolidated-list-of-persons-groups-and-entities-subject-to-eu-financial-sanctions/resource/3a1d5dd6-244e-4118-82d3-db3be0554112>, precum și consultând harta sancțiunilor UE (<https://sanctionsmap.eu/>). [↑](#footnote-ref-32)
33. Anexa V la JCPOA. [↑](#footnote-ref-33)
34. Rezoluțiile 1696(2006), 1737(2006), 1747(2007), 1803(2008), 1835(2008), 1929(2010) și 2224(2015) ale Consiliului de Securitate al ONU. [↑](#footnote-ref-34)
35. Se face referire la sancțiunile care urmează să fie ridicate în ziua punerii în aplicare (16 ianuarie 2016). Ridicarea sancțiunilor rămase va impune adoptarea altor acte juridice ale UE. A se vedea punctul 2.4. [↑](#footnote-ref-35)
36. A se vedea articolul 2 din Regulamentul (UE) 2015/1861. Declarația nr. 17 anexată la Tratatele UE prevede faptul că: „în conformitate cu jurisdicția constantă a Curții de Justiție a UE, tratatele și legislația adoptată de Uniune pe baza tratatelor au prioritate în raport cu dreptul statelor membre [...]”. [↑](#footnote-ref-36)
37. A se vedea articolul 2 din Decizia (PESC) 2015/1863 a Consiliului din 18 octombrie 2015. [↑](#footnote-ref-37)
38. *Jurnalul Oficial al Uniunii Europene,* seria L, nr. 274, 18.10.2015, p. 1. [↑](#footnote-ref-38)
39. *Jurnalul Oficial al Uniunii Europene*, seria C, nr. 345, 18.10.2015, p 1. [↑](#footnote-ref-39)
40. A se vedea articolul 26d alineatul (3) și alineatul (5) litera (f), coroborate cu articolul 26d alineatul (1) din Decizia 2010/413/PESC. [↑](#footnote-ref-40)
41. A se vedea articolul 26c alineatul (7), coroborat cu articolul 26c alineatul (1) litera (a) din Decizia 2010/413/PESC. [↑](#footnote-ref-41)
42. Astfel cum se prevede la punctul 73 din anexa I la JCPOA. [↑](#footnote-ref-42)
43. A se vedea articolul 3a alineatele (6) și (6a), articolul 3c alineatele (2) și (2a) și articolul 3d alineatul (2) litera (b) și alineatul (2a) din Regulamentul (UE) nr. 267/2012 pentru verificarea utilizării finale, precum și articolul 2a alineatul (5) pentru notificarea Comisiei mixte. [↑](#footnote-ref-43)
44. <http://www.mtcr.info/english/guidelines.html> [↑](#footnote-ref-44)
45. În conformitate cu nota introductivă din anexa I la Regulamentul 2015/1861 al Consiliului. [↑](#footnote-ref-45)
46. Autoritățile competente ale fiecărui stat membru sunt identificate în anexa X la Regulamentul nr. 267/2012 al Consiliului privind măsuri restrictive împotriva Iranului. [↑](#footnote-ref-46)
47. <http://www.nuclearsuppliersgroup.org/en/guidelines> [↑](#footnote-ref-47)
48. Anexa IV la JCPOA. [↑](#footnote-ref-48)
49. Se pot aplica excepții în legătură cu anumite produse pentru reactoarele cu apă ușoară sau în legătură cu tranzacțiile necesare pentru punerea în aplicare a angajamentelor Iranului în domeniul nuclear specificate în JCPOA sau necesare în vederea pregătirii pentru punerea în aplicare a JCPOA. Pentru mai multe detalii, a se consulta Regulamentul nr. 267/2012 al Consiliului. [↑](#footnote-ref-49)
50. La 9 mai 2018, coordonatorul Grupului de lucru pentru achiziții a fost informat că SUA se retrag din Grupul de lucru pentru achiziții, în urma anunțului președintelui Statelor Unite ale Americii din 8 mai 2018. De atunci, activitatea Grupului de lucru pentru achiziții, inclusiv examinarea propunerilor care îi sunt prezentate, a continuat fără participarea SUA. [↑](#footnote-ref-50)
51. <https://www.un.org/securitycouncil/content/2231/nuclear-related-transfers-and-activities-procurement-channel> și <https://www.eeas.europa.eu/sites/default/files/information_on_the_procurement_channel.pdf>. [↑](#footnote-ref-51)
52. Autoritățile competente ale fiecărui stat membru sunt identificate în anexa X la Regulamentul nr. 267/2012 al Consiliului privind măsuri restrictive împotriva Iranului. [↑](#footnote-ref-52)
53. Autoritățile competente ale fiecărui stat membru sunt identificate în anexa X la Regulamentul nr. 267/2012 al Consiliului privind măsuri restrictive împotriva Iranului. [↑](#footnote-ref-53)
54. Măsurile UE referitoare la încălcările grave ale drepturilor omului în Iran: Decizia 2011/235/PESC a Consiliului și Regulamentul (UE) 359/2011 al Consiliului. Măsurile UE de combatere a terorismului: Poziția comună 2001/931 și Regulamentul (CE) nr. 2580/2001 al Consiliului.

    Regimul sancțiunilor având în vedere situația din Siria: Decizia 2013/255/PESC a Consiliului și Regulamentul (UE) nr. 36/2012 al Consiliului. Măsuri restrictive având în vedere sprijinul militar acordat de Iran pentru războiul de agresiune al Rusiei împotriva Ucrainei: Decizia (PESC) 2023/1532 a Consiliului și Regulamentul (UE) 2023/1529 al Consiliului. [↑](#footnote-ref-54)
55. Lista consolidată și actualizată a persoanelor și entităților sancționate poate fi găsită la adresa <https://data.europa.eu/euodp/data/dataset/consolidated-list-of-persons-groups-and-entities-subject-to-eu-financial-sanctions/resource/3a1d5dd6-244e-4118-82d3-db3be0554112>, precum și consultând harta sancțiunilor UE (<https://sanctionsmap.eu/>). [↑](#footnote-ref-55)
56. Vă rugăm să consultați anexele III și IV la Regulamentul (UE) nr. 359/2011 al Consiliului din 12 aprilie 2011 privind măsuri restrictive împotriva anumitor persoane, entități și organisme având în vedere situația din Iran, cu modificările ulterioare. [↑](#footnote-ref-56)
57. A se vedea anexa IV la Regulamentul (UE) nr. 833/2014. [↑](#footnote-ref-57)
58. Pentru mai multe informații despre legea de blocare, a se vedea: <https://ec.europa.eu/fpi/node/295>, <https://eur-lex.europa.eu/legal-content/RO/TXT/?uri=CELEX%3A52018XC0807%2801%29&qid=1713358976489> și <https://ec.europa.eu/commission/presscorner/detail/ro/IP_18_4805> [↑](#footnote-ref-58)
59. Pentru mai multe informații, a se vedea: <https://finance.ec.europa.eu/document/download/02fe08e6-f1c4-42c9-9956-afb1f268d7f1_en?filename=faqs-restrictive-measures-iran_en.pdf> [↑](#footnote-ref-59)
60. Nota de subsol 3 din anexa II la JCPOA. [↑](#footnote-ref-60)
61. Punctul 1.5.1 din anexa II la JCPOA. [↑](#footnote-ref-61)
62. Trebuie să se remarce, de exemplu, că este în continuare interzisă furnizarea către orice persoană, entitate sau organism iranian, sau în scopul utilizării în Iran, de asistență tehnică în legătură cu anumite bunuri și tehnologii care ar putea contribui la dezvoltarea vectorilor de transport ai armelor nucleare; a se vedea articolele 4a și 4b, precum și anexa III la Regulamentul (UE) nr. 267/2012 al Consiliului din 23 martie 2012 privind măsuri restrictive împotriva Iranului. [↑](#footnote-ref-62)
63. A se vedea, de asemenea, secțiunea 1.5. de mai sus. [↑](#footnote-ref-63)
64. Rezoluțiile 1696(2006), 1737(2006), 1747(2007), 1803(2008), 1835(2008), 1929(2010) și 2224(2015) ale Consiliului de Securitate al ONU. [↑](#footnote-ref-64)
65. Punctele 2.1.1- 2.1.16 din anexa IV la JCPOA. [↑](#footnote-ref-65)
66. Lista consolidată și actualizată a persoanelor și entităților sancționate poate fi găsită la adresa <https://data.europa.eu/euodp/data/dataset/consolidated-list-of-persons-groups-and-entities-subject-to-eu-financial-sanctions/resource/3a1d5dd6-244e-4118-82d3-db3be0554112>, precum și consultând harta sancțiunilor UE (<https://sanctionsmap.eu/>). [↑](#footnote-ref-66)
67. Lista consolidată și actualizată a persoanelor și entităților sancționate poate fi găsită la adresa <https://data.europa.eu/euodp/data/dataset/consolidated-list-of-persons-groups-and-entities-subject-to-eu-financial-sanctions/resource/3a1d5dd6-244e-4118-82d3-db3be0554112>, precum și consultând harta sancțiunilor UE (<https://sanctionsmap.eu/>). [↑](#footnote-ref-67)
68. Lista consolidată și actualizată a persoanelor și entităților sancționate poate fi găsită la adresa <https://data.europa.eu/euodp/data/dataset/consolidated-list-of-persons-groups-and-entities-subject-to-eu-financial-sanctions/resource/3a1d5dd6-244e-4118-82d3-db3be0554112>, precum și consultând harta sancțiunilor UE (<https://sanctionsmap.eu/>). [↑](#footnote-ref-68)
69. Lista consolidată și actualizată a persoanelor și entităților sancționate poate fi găsită la adresa <https://data.europa.eu/euodp/data/dataset/consolidated-list-of-persons-groups-and-entities-subject-to-eu-financial-sanctions/resource/3a1d5dd6-244e-4118-82d3-db3be0554112>, precum și consultând harta sancțiunilor UE (<https://sanctionsmap.eu/>). [↑](#footnote-ref-69)
70. Două bănci iraniene continuă să fie înscrise pe listă: Ansar Bank și Mehr Bank. A se vedea anexa VIII (înscrieri pe liste de către ONU) și anexa IX (înscrieri pe liste autonome) la Regulamentul (UE) nr. 267/2012. [↑](#footnote-ref-70)
71. Două bănci iraniene continuă să fie înscrise pe listă: Ansar Bank și Mehr Bank. [↑](#footnote-ref-71)
72. Două bănci iraniene continuă să fie înscrise pe listă: Ansar Bank și Mehr Bank. [↑](#footnote-ref-72)
73. Două bănci iraniene continuă să fie înscrise pe listă: Ansar Bank și Mehr Bank. [↑](#footnote-ref-73)
74. Mai multe detalii privind persoanele și entitățile înscrise pe listă, precum și linkuri către lista consolidată a sancțiunilor pot fi găsite la adresa <https://data.europa.eu/euodp/data/dataset/consolidated-list-of-persons-groups-and-entities-subject-to-eu-financial-sanctions/resource/3a1d5dd6-244e-4118-82d3-db3be0554112>, precum și consultând harta sancțiunilor UE (<https://sanctionsmap.eu/>). [↑](#footnote-ref-74)
75. Mai multe detalii privind persoanele și entitățile înscrise pe listă, precum și linkuri către lista consolidată a sancțiunilor pot fi găsite la adresa <https://data.europa.eu/euodp/data/dataset/consolidated-list-of-persons-groups-and-entities-subject-to-eu-financial-sanctions/resource/3a1d5dd6-244e-4118-82d3-db3be0554112>, precum și consultând harta sancțiunilor UE (<https://sanctionsmap.eu/>). [↑](#footnote-ref-75)
76. Două bănci iraniene continuă să fie înscrise pe listă: Ansar Bank și Mehr Bank. [↑](#footnote-ref-76)
77. Mai multe detalii privind persoanele și entitățile înscrise pe listă, precum și linkuri către lista consolidată a sancțiunilor pot fi găsite la adresa <https://data.europa.eu/euodp/data/dataset/consolidated-list-of-persons-groups-and-entities-subject-to-eu-financial-sanctions/resource/3a1d5dd6-244e-4118-82d3-db3be0554112>, precum și consultând harta sancțiunilor UE (<https://sanctionsmap.eu/>). [↑](#footnote-ref-77)
78. Punctul 3.2.3 din anexa II la JCPOA. Mai multe detalii privind persoanele și entitățile înscrise pe listă, precum și linkuri către lista consolidată a sancțiunilor pot fi găsite la adresa <https://data.europa.eu/euodp/data/dataset/consolidated-list-of-persons-groups-and-entities-subject-to-eu-financial-sanctions/resource/3a1d5dd6-244e-4118-82d3-db3be0554112>, precum și consultând harta sancțiunilor UE (<https://sanctionsmap.eu/>). [↑](#footnote-ref-78)
79. Două bănci iraniene continuă să fie înscrise pe listă: Ansar Bank și Mehr Bank. A se vedea anexa VIII (înscrieri pe liste de către ONU) și anexa IX (înscrieri pe liste autonome) la Regulamentul (UE) nr. 267/2012. Mai multe detalii privind persoanele și entitățile înscrise pe listă, precum și linkuri către lista consolidată a sancțiunilor pot fi găsite la adresa <https://data.europa.eu/euodp/data/dataset/consolidated-list-of-persons-groups-and-entities-subject-to-eu-financial-sanctions/resource/3a1d5dd6-244e-4118-82d3-db3be0554112>, precum și consultând harta sancțiunilor UE (<https://sanctionsmap.eu/>). [↑](#footnote-ref-79)
80. Punctul 3.3.1 din anexa II la JCPOA. [↑](#footnote-ref-80)
81. Punctele 1.2.2 și 1.2.5 din anexa II la JCPOA. [↑](#footnote-ref-81)
82. Punctul 3.3.1 din anexa II la JCPOA. [↑](#footnote-ref-82)
83. Lista consolidată și actualizată a persoanelor și entităților sancționate poate fi găsită la adresa <https://data.europa.eu/euodp/data/dataset/consolidated-list-of-persons-groups-and-entities-subject-to-eu-financial-sanctions/resource/3a1d5dd6-244e-4118-82d3-db3be0554112>, precum și consultând harta sancțiunilor UE (<https://sanctionsmap.eu/>). [↑](#footnote-ref-83)
84. Punctul 1.2.4 din anexa II la JCPOA. [↑](#footnote-ref-84)
85. Lista consolidată și actualizată a persoanelor și entităților sancționate poate fi găsită la adresa <https://data.europa.eu/euodp/data/dataset/consolidated-list-of-persons-groups-and-entities-subject-to-eu-financial-sanctions/resource/3a1d5dd6-244e-4118-82d3-db3be0554112>, precum și consultând harta sancțiunilor UE (<https://sanctionsmap.eu/>). [↑](#footnote-ref-85)
86. A se vedea linkul către „Noi elemente privind noțiunile de deținere și control și privind punerea la dispoziție a fondurilor sau resurselor economice” din secțiunea 8 privind documentele de referință. [↑](#footnote-ref-86)
87. Lista consolidată și actualizată a persoanelor și entităților sancționate poate fi găsită la adresa <https://data.europa.eu/euodp/data/dataset/consolidated-list-of-persons-groups-and-entities-subject-to-eu-financial-sanctions/resource/3a1d5dd6-244e-4118-82d3-db3be0554112>, precum și consultând harta sancțiunilor UE (<https://sanctionsmap.eu/>). [↑](#footnote-ref-87)
88. Punctele 1.3.1 și 1.3.2 din anexa II la JCPOA. [↑](#footnote-ref-88)
89. Lista consolidată și actualizată a persoanelor și entităților sancționate poate fi găsită la adresa <https://data.europa.eu/euodp/data/dataset/consolidated-list-of-persons-groups-and-entities-subject-to-eu-financial-sanctions/resource/3a1d5dd6-244e-4118-82d3-db3be0554112>, precum și consultând harta sancțiunilor UE (<https://sanctionsmap.eu/>). [↑](#footnote-ref-89)
90. Punctul 3.4.1 din anexa II la JCPOA. [↑](#footnote-ref-90)
91. Lista consolidată și actualizată a persoanelor și entităților sancționate poate fi găsită la adresa <https://data.europa.eu/euodp/data/dataset/consolidated-list-of-persons-groups-and-entities-subject-to-eu-financial-sanctions/resource/3a1d5dd6-244e-4118-82d3-db3be0554112>, precum și consultând harta sancțiunilor UE (<https://sanctionsmap.eu/>). [↑](#footnote-ref-91)
92. Punctul 3.4.1 din anexa II la JCPOA. [↑](#footnote-ref-92)
93. Lista consolidată și actualizată a persoanelor și entităților sancționate poate fi găsită la adresa <https://data.europa.eu/euodp/data/dataset/consolidated-list-of-persons-groups-and-entities-subject-to-eu-financial-sanctions/resource/3a1d5dd6-244e-4118-82d3-db3be0554112>, precum și consultând harta sancțiunilor UE (<https://sanctionsmap.eu/>). [↑](#footnote-ref-93)
94. Punctul 3.4.4 din anexa II la JCPOA. [↑](#footnote-ref-94)
95. Punctul 1.4.1 din anexa II la JCPOA. [↑](#footnote-ref-95)
96. Punctul 1.4.1 din anexa II la JCPOA. [↑](#footnote-ref-96)
97. Autoritățile competente ale fiecărui stat membru sunt identificate în anexa X la Regulamentul nr. 267/2012 al Consiliului privind măsuri restrictive împotriva Iranului. [↑](#footnote-ref-97)
98. Descrise în anexa VIIA la Regulamentul nr. 267/2012 al Consiliului. [↑](#footnote-ref-98)
99. Produsele și tehnologiile, cu excepția celor incluse în anexele I și III la Regulamentul nr. 267/2012, care ar putea contribui la activități de retratare, de îmbogățire sau legate de apa grea sau la alte activități care nu sunt în conformitate cu JCPOA. [↑](#footnote-ref-99)
100. Lista consolidată și actualizată a persoanelor și entităților sancționate poate fi găsită la adresa <https://data.europa.eu/euodp/data/dataset/consolidated-list-of-persons-groups-and-entities-subject-to-eu-financial-sanctions/resource/3a1d5dd6-244e-4118-82d3-db3be0554112>, precum și consultând harta sancțiunilor UE (<https://sanctionsmap.eu/>). [↑](#footnote-ref-100)
101. Lista consolidată și actualizată a persoanelor și entităților sancționate poate fi găsită la adresa <https://data.europa.eu/euodp/data/dataset/consolidated-list-of-persons-groups-and-entities-subject-to-eu-financial-sanctions/resource/3a1d5dd6-244e-4118-82d3-db3be0554112>, precum și consultând harta sancțiunilor UE (<https://sanctionsmap.eu/>). [↑](#footnote-ref-101)
102. A se vedea articolul 2 din Decizia (PESC) 2015/1863 a Consiliului din 18 octombrie 2015. [↑](#footnote-ref-102)
103. Punctul 6.2 din anexa IV la JCPOA. [↑](#footnote-ref-103)
104. Punctul 6.3 din anexa IV la JCPOA. [↑](#footnote-ref-104)
105. Punctul 3.4 din anexa IV la JCPOA. [↑](#footnote-ref-105)